شه‌ریف هه‌ژاری: ئایا بەم ڕێکەوتنە كێشه‌ی هه‌رێم و به‌غداد چارەسەر دەبێ، چارەنوس و چارەی کورد چییە!؟ – WTARIKURD\nپێش ئه‌وه‌ی ڕژێمی سه‌دام بڕوخێت، له ڕوی سیاسییه‌وه هه‌رێم خاوه‌نی سه‌ربه‌خۆیی بڕیاری سیاسیی بو. سه‌ركرده‌كانی ئه‌وسای ‘یه‌كێتیی، پارتیی، بزوتنه‌وه و حسك’ له‌بری ئه‌وه‌ی نه‌ته‌وه‌ییانه بیربكه‌نه‌وه‌و ستراتیژێكی تۆكمه بۆ حوكمڕانی هه‌رێمێكی یاساسەروەر دابڕێژن و جێ به‌جێی بكه‌ن، زۆر زوو ده‌ستیان كرده شه‌ڕی ناوخۆ و دیلكوشتن و هێنانی سوپای داگیركه‌ران بۆ سه‌ر خاكی كوردستان و، بردنی ملیاران دۆلاری بودجه و سامانی هه‌رێم و، ئاودیوكردن و فرۆشتنی زۆربه‌ی كه‌ره‌سته‌كانی فه‌رمانگه‌كانی هه‌رێم به ئێران.\nئه‌زانم له‌لای مرۆڤه حیزبییه هه‌ڵچووه چه‌قه‌سرۆكان: ناشوكری كردن به‌رانبه‌ر خودای خالق ئاساییتره تاوه‌كو ڕه‌خنه‌گرتنی لۆژیكی له سه‌ركرده‌كانیان. به‌ڵام له‌و هه‌مو نه‌هامه‌تییه‌ی كه توشی خه‌لكی هه‌رێم هات، سەرکردەکانی حیزبەکان كه هه‌مویان سه‌رپه‌رشتی شه‌ڕه‌كانی ناوخۆیان كردوه، به‌رپرسیارن. شه‌ڕی ناوخۆ و خۆده‌وله‌مه‌ندكردنی بنه‌ماله‌كانی سه‌ركرده‌كان بوبه‌هۆی ئه‌وه‌ی زێڕینترین ده‌رفه‌ت بۆ ‘خۆسه‌لماندنی حوكمڕانییه‌كی ته‌ندروست له هه‌رێمی كوردستان’ له‌بار ببرێت و، خۆ ئاماده‌سازیه‌كی ستراتیژییان نه‌بێت بۆ ساتی ڕوخاندنی سه‌دام.\nزۆرینه‌ی به‌ڵگه‌نامه نهێنییه‌كانی به‌ریتانیا و سی-ئای-ئه‌ی سه‌باره‌ت به سه‌ركرده‌كانی كورد جه‌خت ده‌كه‌نه‌وه، كه: سه‌ركرده‌كانی كورد خاوه‌ن تێفكرینی ستراتیژی نین. زۆرینه‌ی به‌ڵگه‌نامه‌كان به مام جه‌لال ده‌ڵێن: ”سیاسییه‌كی ته‌كتیكییه”. به نه‌وشیروان ده‌ڵێن: ”سیاسییه‌كی ڕۆژنامه‌نوس”، واته ئه‌میش هه‌ر به ته‌كتیكی پێناسه ده‌كه‌ن. به مه‌سعود به‌رزانیش ده‌ڵێن: ”نه‌ته‌وه‌ییه‌كی كلاسیكییە”.\nبه‌كرده‌وه سه‌لمێنرا، كاتێك ڕژێمی سه‌دام ڕوخا، ‘مام جه‌لال و مه‌سعود به‌رزانی و نه‌وشیروان مسته‌فا’ هیچ هه‌نگاوێكی ستراتژیان نه‌بو، عه‌لی باپیریش له ته‌له‌فزیۆنه محەلییەکەی خۆیەوە غه‌زای دژی ئه‌مریكای تاغوت ڕاده‌گه‌یاند! به‌لام دواتر كه دۆلار له په‌رله‌مانی به‌غدا بو، ئه‌مریكا بو به ڕزگاركه‌ر!\nمام جه‌لال و مه‌سعود به‌رزانیی و نه‌وشیروان مسته‌فا له بری ئه‌وه‌ی هه‌نگاوی ستراتیژییان له موسڵ و كه‌ركوك بگرتبایەتەبەر، كه‌وتنه دوای نییەتە ڕۆژنامه‌نوسییه‌كانی نه‌وشیروان مسته‌فا گوایه: ‘له ده‌ستوری عێراقی نوێ دا مافه‌كانی كورد ده‌چه‌سپێنن’.\nڕێكه‌وتنی هه‌رێم له‌گه‌ڵ به‌غداد هه‌رگیز ستراتیژی نابێت. ڕێكه‌وتنی هه‌رێم له‌گه‌ڵ به‌غداد هه‌میشه ته‌كتیكییه چونكه له بنه‌مادا تورك و فارس و عه‌ره‌ب بڕوایان به مافی نه‌ته‌وه‌یی كورد نییه و ناشبێت! ئه‌گه‌ر ئێستاش به فشاری ئه‌مریكا و ئه‌وروپا نیوه-بودجه‌یه‌ك بۆ كورد بنێرن، له داهاتوش هه‌ر ده‌یبڕن. ئەوەش کە جه‌ماعه‌تی نه‌وشیروان و كۆمه‌ڵ و یه‌كگرتو جه‌خت ده‌كه‌نه‌وه كه دەبێت هه‌رێم مه‌له‌فی نه‌وت و غاز ته‌سلیمی به‌غداد بكات، ئیتر به‌غداد مافه‌كانی كورد ده‌دات، ئه‌و بیركردنه‌وەشیان هێنده‌ی هه‌ڵه گه‌وره مێژووییه‌كانی نه‌وشیروان مسته‌فا و عه‌لی باپیر، هه‌ڵه‌یه‌كی گه‌وره و زه‌قه. چونكه سالانی سه‌ره‌تای ڕوخاندنی سه‌دام، عه‌ره‌ب له به‌غدا خۆیان نه‌گرتبو و له ناو ته‌قینه‌وه‌دابون، به‌لام ئێستا خه‌ریكه خۆیان ده‌گرن. هه‌رچه‌نده ده‌یان هێزی میلیشیاشیان هه‌یه، به‌لام هه‌ر هه‌مویان بڕوایان به مافه‌كانی كورد نییه. گه‌ر كورد هه‌موشتێكیشیان ته‌سلیم بكات، ئه‌وان هه‌ر له ڕوی ستراتیژییه‌وه به ئاڕاسته‌ی له ناوبردنی هه‌رێم هه‌نگاو ده‌نێن. له سیاسه‌تیش دا: ‘پاشه‌كشه پاشه‌كشه‌ی به‌دوادا دێت’. كه‌وابو، تا هه‌رێم له مافه‌كانی پاشه‌كشه بكات، به‌غدا زیاتر هه‌نگاوی زاڵبون به‌سه‌ر هه‌رێم دا ده‌نێت.\nمن له مه‌سرور و قوباد و چیا، ئه‌پرسم: كامه‌یه كاركردی ستراتیژی دبلۆماسیی نوێنه‌رایه‌تییه‌كانی حكومه‌تی هه‌رێم له ولاتانی ده‌ره‌وه؟ كاك قوباد له چاوپێكه‌وتنیك دا ده‌یوت: ”كاتێك نوێنه‌ری هه‌رێم بوم له ئه‌مریكا عاشقی ئه‌و كچه ئه‌مریكییه بوم و هه‌مو بیركردنه‌وه‌م له‌ودا كۆبوبویه‌وه‌و له ئاستیی دا خۆم نه‌ده‌گرت!”. سوپاس بۆ خودا كه عه‌شقه‌كه‌ت هاته‌دی و به نسیبت بو، به‌ڵام كاكه قوباد: دبلۆماتكار ده‌بێت نه‌هه‌ستی خۆشه‌ویستیی هه‌بێت، نه هه‌ستیی ڕق، به‌ڵكو ته‌نیا ئامانج و بیركردنه‌وه‌ی هێنانه‌دی به‌رژه‌وه‌ندییه‌كانی نه‌ته‌وه‌كه‌ی بێت! دبلۆماتكار و عه‌شق و غه‌رامات: كوجا مه‌رحه‌با!\n* خوێندكاری دكتۆرا له دبلۆماسییه‌تی نێوده‌وڵه‌تی به‌ریتانیی.\nسامانی وەستا بەکر: نێرگز له چیه‌وه هاتووه؟


ئەو شتانە چین كە پێویستە مرۆڤی ڕۆژووەوان خۆی لێ بپارێزێت كە لەگەڵ ڕەوشتی ڕۆژووەوان ناگونجێت؟ : ماڵپەڕی وەڵامەکان\nڕۆژوو ئەو شتانە چین كە پێویستە مرۆڤی ڕۆژووەوان خۆی لێ بپارێزێت كە لەگەڵ ڕەوشتی ڕۆژووەوان ناگونجێت؟\nئەو شتانە چین كە پێویستە مرۆڤی ڕۆژووەوان خۆی لێ بپارێزێت كە لەگەڵ ڕەوشتی ڕۆژووەوان ناگونجێت؟\nبێگومان ئەو شتەی لەگەڵ ڕەوشتی ڕۆژووەوان ناگونجێت هەموو شتێكە كە خوا حەرامی كردووە: پێغەمبەر ﷺ دەفەرمووێ: : (مَنْ لَمْ يَدَعْ قَوْلَ الزُّورِ وَالْعَمَلَ بِهِ وَالْجَهْلَ فَلَيْسَ لِلَّهِ حَاجَةٌ أَنْ يَدَعَ طَعَامَهُ وَشَرَابَهُ) (أخرجه أحمد. )،واتە: هەر كەسێك قسەی بەتاڵ و قسەی ناحەق‌و بوهتان‌و درۆو غەیبەت‌و شایەتی دانی ناحەق‌و جنێودان‌و دەم شڕی واز لێ نەهێنێت ئەوە خوای گەورە پێویستی بەو كەسە نییە كە وازبێنێت لە خواردن‌و خواردنەوە، خوای گەورە رۆژووی بۆ ئەوە داناوە ئەخلاق‌و ڕەوشتمان جوان بكات، جا كە واز لەو شتانە نەهێنێت ئەوە خوای گەورە پێویستی بەوە نییە كە واز لە خواردن‌و خواردنەوە بێنین، بەڵكو هەندێ كەسیش لە ڕۆژووەكەیان بەس برسیەتی‌و تینویەتیان بۆ دەمێنێتەوە، چونكە خۆیان نەپاراستووە لەو شتانەی كە خوای گەورە حەرامی كردووە لە ڕەوشت‌و ئاكاری ناشیرین.\nلە ڕەمەزاندا بڕۆمە لاى دكتۆرى نسائي و فحصي داخلیم بكات ئایا ڕۆژووەكەم دەشكێت وە ئایا غوسل واجب دەکات لەسەرم؟ ئایا ئەتوانم لە ڕەمەزاندا خەتمێك بۆ دایكى ئازیزم بكەم؟چونكە دایكم خوێندەوارى نییە ئایا ڕۆژووگرتن تەنها وازهێنانە لە خواردن و خواردنەوە؟ یان پێویستە کەسى ڕۆژووان لە چی دووربکەوێتەوە؟ ئایا دروستە بۆ گرتنی ڕۆژووی ڕەمەزان پشت بە حیسابی فەلەكی ببەستن یان هەر ئەبێت مانگ ببینن؟ ئایا دەستپەڕكردن لەشەودا (شەوانى ڕەمەزان) ئەبێتە هۆى بەتاڵ كردنەوەى ڕۆژووى هەمان ڕۆژ؟\nسەردان: ١,٦١٠ بەش: ڕۆژوو\nپرسیاری دواترئایا لەكاتی خوێنى (الإستحاضة) ئافرەتان دروستە بەڕۆژوو بن یان نا؟پرسیاری پێشترکەسێک بەڕۆژوو بێ دروستە ماچی خێزانی خۆی بکات یان لە خێزانی نزیك ببێتەوە؟


بیردۆزەکانی پشتەوەی پلانی کوشتنی شازادە دایانا - ویکیپیدیا، ئینسایکڵۆپیدیای ئازاد\nلە کۆتایی مانگی ئابی ١٩٩٧ شازادە دایانای وێڵز گیانی لەدەستدا و کاردانەوەی بەفراوانی بەدواداھات کە ڕووداوەکە ئاسایی بوو یان دەستی خێزانی شاھانە یان ڕێکخراوە ھەواڵگرییەکانی بەریتانیا، ئەمریکا، ئیسرائیل یان وڵاتانی دیکەی لە پشتەوە بێت و ھەر ساڵێک دوای مردنی و ساڵی ١٩٩٨ ئەم دەنگۆیانە بانگەشەیان بۆ کرا و بانگەشەکارانی چەندین بەڵگەیان ھەبوو کە ڕووداوەکە ئاسایی نەبوو. ساڵی ١٩٩٨ لێکۆڵینەوەی فەڕەنسا گەشتە ئەو ئەنجامەی کە بارودۆخ و شێوازی شۆفێری ھێنری پاوڵ ھۆکاری ڕووداوەکە بوو و ساڵی ٢٠٠٨ لێکۆڵینەوەی بەریتانیا جگە لە ھێنری پاوڵ ھەڵسوکەوتی نابەرپرس و سەرکێشانەی وێنەگران و بەکارنەھێنانی پشتێنی سەلامەتی لەلایەن دایاناوە بە ھۆکاری ڕووداوەکە دانا\nلەناو ئەو بانگەشەکارانەی پێیان وایە دایانا کوژرا ڕۆژنامەی دەیلی ئێکسپرێس و محەممەد ئەلفایدی باوکی دۆدی ئەلفایدن، دۆدی لەو کاتەدا خۆشەویستی دایانا بوو و شەوی ڕووداوەکە گیانی لەدەستدا. ساڵی ٢٠٠٣ سکرتێری دایانا پاوڵ بەتلەر نامەیەکی بڵاوکردەوە کە دایانا خۆی نووسیبووی و تێیدا ئاماژەی بەوە دابوو کە چارڵزی ھاوسەری پێشووی ھەوڵی کووشتنی دەدات لە ڕووداوێکی ھاتوچۆدا بۆ ئەوەی بتوانێت دووبارە ھاوسەرگیری بکاتەوە. محەممەد ئەلفاید بانگەشەی ئەوەی دەکرد کە ھێنری پاوڵ ئەندامی دەزگای ھەواڵگریی بەریتانیا بووە و دواتر فێڵی لێکراوە و لە شەوی ڕووداوەکە ئەویش کراوە بە قووربانی. پێچەوانەی ئەوەی حکوومەتی فەڕەنسا گووتی لێکۆڵینەوەکانی محەممەد ئەلفاید دەریان خست کە ھێنری پاوڵ سەرخۆش نەبووە و لە تۆمارە ڤیدیۆیییەکانی ھوتێلی ڕیتز ھێنری پاوڵ بەشێوەی ئاسایی دەردەکەوێت و ھاوکارەکانیشی ئاماژەیان دا بەوەی ھێنری سەرخۆش نەبووە ئەو شەوە. ساڵی ١٩٩٩ ڕیچارد تۆملینسن کە ئەندامێکی پێشووی دەزگای ھەواڵگریی بەریتانیا بوو سوێندی خوارد لە لێکۆڵینەوەیەکی فەڕەنسا کە دایانا لەلایەن دەزگاکەوە کوژراوە بە بەکارھێنانی پلانێک کە تێیدا فلاشێکی لایت لەپێشەوە لێدراوە بۆ شۆفێری ئۆتۆمبێلەکە و بووەتە ھۆکاری ڕووداوەکە، چەندین شۆفێری دیکە کە لەکاتی ڕووداوەکە لەناو تونێلەکە بوون ئەمەیان پشتڕاستکردەوە. بەپێی ھەندێک سەرچاوە پێش ئەوەی ئۆتۆمبێلەکە بچێتە ناو ھوتێلەکەوە ئۆتۆمبێلێکی دیکە لە پشتەوە «بە ئەنقەست» لێیداوە و ھێنری پاوڵی شۆفێر کۆنترۆڵی ئۆتۆمبێلەکەی لەدەستداوە کە بووە بە ھۆکاری ڕووداوەکە. ئەگەرچی چەندین جار داواکراوە کە ڕیکۆردی کامێرا چاودێرییەکانی ناو تونێلەکە پیشان بدرێن بەڵام حکوومەتی فەڕەنسا بانگەشەی ئەوە دەکات کە ھیچ لەو ١٤ کامێرایەی لە تونێلەکە بوونە ڕووداوەکەیان تۆمارنەکردووە کە ئەمەش وادەکات گومانی ھەبوونی دەستی دەرەکی لە ڕووداوەکەدا زیاتر بێت. شۆفێری ئەم ئۆتۆمبێلەی باوەڕ وایە ھۆکاری ڕووداوەکە بووبێ وێنەگر بوو و بانگەشەی ئەوە دەکرێت ئەندامی دەزگای ھەواڵگریی بەریتانیا بووە، ساڵی ٢٠٠٠ ئەم وێنەگرە بە مردووی دۆزرایەوە و پۆلیسی فەڕەنسا ڕووداوەکەی بە خۆکوژی ناوھێنا، ئەمە لەکاتێکدایە باوەڕ وایە لەلایەن دەزگا بەریتانییەکەوە کوژرابێت بۆ شاردنەوەی بەڵگەکان. ھۆکاری سەرەکی بۆ کووشتنی دایانا دەگەڕێندرێتەوە بۆ ئەوەی حکوومەتی بەریتانیا و خێزانی شاھانە ئامادە نەبوون ئەوە پەسەند بکەن کە چارڵز وەک پاشای داھاتووی بەریتانیا دەبێتە زڕ باوکی منداڵێکی موسڵمانی میسری ئەمە لەکاتێکدا بەپێی دەنگۆیەکان دایانا لەکاتی گیان لەدەستدانی دووگیان بووە.\n^ "Anniversary in the papers". BBC. 30 August 1998. Retrieved 29 May 2018.\n^ Paul Webster and Stuart Millar "Diana verdict sparks Fayed appeal", The Guardian, 4 September 1999\n^ Scott Baker's hearing transcipts at the verdict\n^ Tina Brown The Diana Chronicles, Random House, 2007, p.406\n^ Louise Jack "The Express' and Diana: Cover-ups, spies and conspiracies" Archived ٢٥ی ئەیلوولی ٢٠١٥, لە وەیبەک مەشین., The Independent, 18 December 2006\n^ Rayner, Gordon (20 December 2007). "Princess Diana letter: 'Charles plans to kill me'". The Telegraph. Retrieved 28 November 2020.\n^ "Richard Tomlinson and the Big Breach" Archived ٤ی ئازاری ٢٠١٦, لە وەیبەک مەشین., MI5 website\n^ "Tomlinson deposition" Archived 2015-05-03 لە وەیبەک مەشین., Inside News website (Switzerland)\n^ "Ex-spy speaks to Diana inquiry", BBC News, 28 August 1998\n^ "Princess Diana's death: the conspiracy theories". The Daily Telegraph. 18 August 2013. Retrieved 17 October 2016.\n^ "The details of the investigation of the allegations surrounding the white Fiat Uno are in chapter 14 of the Operation Paget report" (PDF). Metropolitan Police. Archived from the original (PDF) on 2013-05-02. Retrieved 2008-05-11. Archived ٢٠١٣٠٥٠٢٠٤٣٠٢٦ at WebCite\n^ "Diana inquest told dead photographer had hole in his head". The Irish Examiner. [بەستەری مردوو]\n^ "The detail of the investigation into the claims of pregnancy and the nature of her relationship with Dodi Fayed are in Chapter 1 of the Operation Paget report" (PDF). Metropolitan Police. Archived from the original (PDF) on 2 May 2013. Retrieved 2 November 2010. Archived ٢٠١٣٠٥٠٢٠٤٣٠٢٦ at WebCite\nوەرگیراو لە «https://ckb.wikipedia.org/w/index.php?title=بیردۆزەکانی_پشتەوەی_پلانی_کوشتنی_شازادە_دایانا&oldid=842085»\nئەم پەڕەیە دواجار لە ١٩:٣٥ی ٢١ی ئەیلوولی ٢٠٢١ نوێ کراوەتەوە.


نزیک بە یەک هەفتەیە خۆپیشاندانێکی فراوان بەشێکی زۆر لە شارەکانی هەرێمی کوردستانی گرتۆتەوە. کرۆکی داواکاری خۆپیشاندەران سەبارەت بە بابەتێکە، کە حکومەت بۆ سێ ساڵ دەبێت لەڕێیەوە دەستی خستۆتە نێو تاڵانکردنی گیرفانی موچەخۆرانەوە، واتە ئەوەی ناویانناوە سیستەمی پاشەکەوتی موچە، هیچ بنەمایەکی یاسایی نییە. حکومەت داوای ئەنجامدانی ئەرک لە فەرمانبەران دەکات بەبێ ئەوەی مافەکانیان بۆ دابینبکات.\nحکومەتی هەرێم لە یەکەم کابینەوە تا ئەندازەیەکی گەورە لەسەر (ئەگەر) ژیاوە، واتە پلان و نەخشەیەکی زانستی بۆ کاری سیاسی و سەربازی و ئیداری و دارایی نەبووە، بۆ ئەوکاتە ژیاوە کە تیایدا هەناسەی داوە، بیری لەوە نەکردۆتەوە بەیانی چی روودەدات. هەرگیز پلانی بۆ دۆخێکی نائاسایی نەبووە، لە هەرکاتێک کوردستان رووبەڕووی دۆخێکی نائاسایی بووبێتەوە، هەرێم چارەسەری پێنەبووە، هۆکارەکەش ئەوەیە، کە حکومەتێکی بێ پلانی چرکەساتی بووە، بۆ ئەم چرکەساتە ژیاوە، کە تیایدا ئامادە بووە، نەک بۆ چرکەسات و کاتەکانی ئایندە.\nکاتێک شەڕی ناوخۆ روویدا، گووتیان (ئەگەر) شەڕ کۆتایی پێبێت، دۆخی کوردستان ئاسایی دەبێتەوە، واتە ژیانی خەڵک و دروستکردنی حکومەتی دامەزراوەیی پابەندی دۆخی دوای شەڕی ناوخۆ کرابوو، شەڕی گەرم کۆتایی هات، نە دۆخی خەڵک گۆڕانی گەورەی بەخۆوە بینی، نە حکومەتی دامەزراوەیی چێکرا.\nدوای ئەوەی دەوڵەتی عیراق بونیادنرایەوە، بۆ ماوەیەک دۆخی هەرێمیش لە رووی داراییەوە بە پشتبەستن بە لە ١٧٪ی بودجەی بەغدا، رووی لە بوژانەوە کرد، واتە تەنها هۆکارێک کە موچەخۆر و جوڵەی وەبەرهێنانی لە کوردستان بەرەو بوژانەوە برد، ئەو بڕی بودجەیە بوو، کە لە یاسای بودجەی عیراقدا، ساڵانە بۆ هەرێم دیاریدەکرا. حکومەت لەبری ئەوەی بەم پارە قەبەیە ژێرخانی ئابووری کوردستان بەهێز بکا، لەبری ئەوەی سەرچاوەکانی داهات بۆ هەرێم فرەچەشن بکات، لەبری بایەخدان بە بوژانەوەی کەرتی کشتوکاڵ و گەشتیاری و دامەزراندنی بنەماکانی پیشەسازی نیشتمانی، کەوتە نێو چاڵە نەوتەکانی هەرێم و هەر رۆژەو کۆمپانیایەکی گەورەی جیهانی بانگهێشتی کوردستان دەکرد بۆ گەڕان و پشکنین بە دوای نەوت و وەبەرهێنان لە کەرتی نەوتدا، واتە وەکچۆن نوسینگەکانی دراو بە دوای قازانجی خێراو دەستبەجێدا دەگەڕێن، حکومەتەکەی پارتی و یەکێتیش بە دوای هەمان قازانجی خێرای نەوتەوە بوون، بەڵام بەپلەی یەکەم بۆ حیزب و بنەماڵەو کۆمپانیا حیزبییەکانیان، نەک بۆ خەڵک و بەرژەوەندی گشتی. بۆنی نەوت و قازانجی خێرا بە ئەندازەیەک مەستی کردبوون، هەرگیز بیریان بۆ ئەوە نەدەچوو، کە ئەوەی خستوویانەتە بازاڕی هەراجەوە، موڵکی هەموومانە، بە نەوەکانی ئایندەشەوە، نەک موڵکی چەند حیزب و بنەماڵەو کەسێک. کاتێکیش پەیوەندییەکانی نێوان هەرێم و ناوەند گرژی تێکەوت، ئەو بڕە بودجەیەش، کە لە بودجەی گشتی عیراقدا وەک پشکی هەرێم دیاریکرابوو، لەلایەن حکومەتی عیراقەوە بڕا. دواتریش شەڕی تیرۆریستانی داعش رووی لە هەرێم کردو دۆخەکەی بە ئاقارێکی خراپتردا برد. لە هەموو ئەم رووداوانەدا، قسەی سەرەکی حکومەتی هەرێم برتیبووە لەوەی (ئەگەر) بەغدا بودجەی نارد دۆخی موچەخۆران باش دەبێت، (ئەگەر) شەڕی داعش تەواو بوو دۆخی هەرێم ئاسایی دەبێتەوە. واتە دیسان ژیانی هاوڵاتیانی هەرێم و کۆی موچەخۆرانی کەوتەوە بەردەم چەند (ئەگەر)ێکی تازەی دەسەڵاتدارانی پارتی و یەکێتی.\nلە دۆخی نێوان بڕینی بودجەی بەغدا و شەڕی داعشەوە تا ئێستا ئەم حکومەتی هەرێمی کوردستانە بەردەوام ئێمە و ژیانی هاوڵاتیانی هەرێمی کوردستانی خستۆتە بەردەم (ئەگەر)ەکانەوە، بۆ نموونە:\n(ئەگەر) دۆخی کوردستان ئارام بۆوە، (ئەگەر) حکومەتی عیراق بودجەی هەرێمی نارد، (ئەگەر) شەڕی داعش کۆتاییهات، (ئەگەر) نرخی نەوت بەرزبۆوە، (ئەگەر) سەربەخۆ نەوت بفرۆشین. تازەترین (ئەگەر)ەکانی دوای هەفتەیەک لە خۆپیشاندانی موچەخۆرانی هەرێمیش، بریتین لە: (ئەگەر) کورد لە بەغدا یەکڕیز بێت، (ئەگەر) ئەمریکا بەردەوام بێت لە ناردنی ئەو بڕە پارەیەی مانگانە بۆ هێزی پێشمەرگەی دەنێرێت، (ئەگەر) عەبادی مانگانە ئەم بڕە پارەیە بۆ هەرێم بنێرێت. (ئەگەر) هەموو ئەم (ئەگەر)انە هیچ کێشەیەکیان تێنەکەوێت، ئەوا حکومەتی هەرێم بڕیاریداوە، لەڕێی دەستکاری پاشەکەوتی موچەوە، بەشێک لە مافی موچەخۆرانی هەرێم بداتەوەو لە بەرژەوەندی موچەخۆران بڕی پاشەکەوتە نایاساییەکەیان بۆ کەمبکاتەوە.\nلە راستیدا ئێستا ئێمە لە نیشتمانێکدا دەژین چواردەورمان بە مینی (ئەگەر)ەکانی پارتی و یەکێتی چێنراوە. کاتێک ژیانی موچەخۆران دەکەوێتە نێو ئەم هەموو (ئەگەر)انەوە، مرۆڤ دەبێ رۆژانە هێندەی کاتژمێرەکانی دەوامی فەرمی، دەستەو نزا روو لە قاپی خودا بکات و بڵێت، خودایە هیچ یەکێک لە(ئەگەر)ەکانی (حکومەتی ئەگەرەکان) کێشەیەیان تێنەکەوێت، تا هیچنەبێت بتوانین لە دۆخێکی جێگیری دەروونیدا، موچە بە پاشەکەوتی نایاساییەوە وەربگرین. یان خوادیە مامۆستایان و کارمەندانی تەندروستی چەقۆ و دەمانچە بەکارنەهێنن، چونکە بیلموقابیل (بە زمانی نیچیرڤان بارزانی)، رەفتاریان لەگەڵ دەکەن، واتە کۆتا (ئەگەر)ی حکومەت، بریتیبوو لە (ئەگەر)ی بەکارهێنانی (چەقۆ و دەمانچە) لەلایەن موچەخۆرانی سێکتەرەکانی پەروەردەو تەندروستی.


ترامپ و ئه‌ندامانی تیمه‌كه‌ی به قه‌د ده‌وڵه‌تێك ده‌وڵه‌مه‌ندن\nسامانی كه‌سایه‌تییه هه‌ڵبژێردراوه‌كان بۆ ئیداره‌ی نوێی كۆشكی سپی له‌لایه‌ن دۆناڵد ترامپ، سه‌رۆكی هه‌ڵبژێردراوی ئه‌مه‌ریكا، بووه‌ته‌ی جێگه‌ی سه‌رنجی میدیاكان، به‌و پێیه‌ی زۆرینه‌یان كه‌سایه‌تی ده‌وڵه‌مه‌ند و خاوه‌ن سه‌رمایه‌ن.\nبه گوێره‌ی وێبسایتی "پۆلیتیكۆ" ته‌واوی سه‌رمایه‌ی تیمه‌كه‌ی ترامپ، كه له كۆشكی سپی هاوكاری سه‌رۆكی نوێی ئه‌مه‌ریكا ده‌كه‌ن، نزیكه‌ی 35 ملیار دۆلار ده‌بێت و به ته‌نها ترامپیش خاوه‌ن 10 ملیار دۆلاره.\nئه‌گه‌ر بێت و سامانی خێزانی بيتسی دیڤۆس بخرێته سه‌ر ئه‌و ژماره‌یه، كه 5.1 ملیار ده‌بێت و له‌لایه‌ن ترامپه‌وه وه‌ك وه‌زیری په‌روه‌رده و فێركردن ده‌ستنیشانكراوه، ئه‌وا سامانه‌كه‌یان له 79 ده‌وڵه‌تی دنیا زیاتره.\nله ئه‌گه‌ری زیادكردنی سامانی هارۆڵد هام، راوێژكاری ترامپ و كاندید بۆ وه‌زیری وزه‌ی ئه‌مه‌ریكا، كه 15.3 مليار دۆلاره، له‌گه‌ڵ سامانی ویلبه‌ر روس كه نزیكه‌ی 2.9 ملیار دۆلاره، له‌گه‌ڵ ته‌واوی سامانی ئه‌ندامانی تیمه‌كه‌ی ترامپ، ئه‌وا سامانه‌كه‌یان ده‌گاته 35 ملیار دۆلار و له 100 ده‌وڵه‌تی جیهان زیاتر ده‌بێت.\nسامانه‌كه‌ی ترامپ و ئه‌ندامانی ئیداره نوێیه‌كه‌ی، ده‌گاته 35 ملیار دۆلار، ئه‌مه واده‌كات سامانی ئه‌ندامانی ئیداره‌ی نوێی ئه‌مه‌ریكا، له ژماره‌یه‌ك ده‌وڵه‌تی وه‌كو بۆلیڤیا، به‌حره‌ین، كۆتدیڤوار و كامیرۆن زیاتر بێت، كه داهاته‌كانییان له‌نێوان 33.2 بۆ 29.2 ملیار دۆلار ده‌بێت، ئه‌وه جیا له ده‌یان ده‌وڵه‌تی دیكه‌ی، كه سامانه‌كانییان زۆر له‌و ژماره‌یه كه‌متره.


ستاندار – پەڕە 361 – Standard Kurd\nسەرکردەیەکی تورکمان بەڵێنێکی بارزانی لەبارەی چارەنوسی کەرکوک ئاشکرادەکات\nلەلایەن ستاندار Posted on تشرینی دووه‌م 23, 2018 1896 جار بینراوە 0 سەرنج\nستاندەر لە دوای کۆبونەوەی لەگەڵ بارزانی، ئەرشەد ساڵحی سەرۆکی بەرەی تورکمانی ڕایگەیاند بارزانی بەڵێنی پێداین پێشمەرگە ناگەڕێننەوە بۆ کەرکوک، ناوبراو وتیشی بارزانی پشتگیری دروستکردنی هێزی لە پێکهاتەکانی کەرکوک کرد کە بیرۆکەی ئێمەیە. جێی باسە لەسەر لێدوانێکی هاوشێوە ئەوە میدیاکانی پارتی بەرهەم ساڵحیان بە خیانەتکار لە کەرکوک و بە پشتیوانانی گروپی ۱٦ی ئۆکتۆبەر تاوانباریان کزد.\nلەلایەن ستاندار Posted on تشرینی دووه‌م 23, 2018 تشرینی دووه‌م 23, 2018 2570 جار بینراوە 0 سەرنج\nستانده‌ر له راپۆرتێكی شیكاری یاسایی ده‌زگای ستاندەر كه له‌لایه‌ن “پ.ی.د. رعد رفعه” سكرتێری ده‌زگای ستانده‌ر ئاماده‌كراوه تیایدا ئه‌وه ڕونكراوه‌ته‌وه كە چۆن پارتی دیموكراتی كوردستان هەژموونی خۆی سەپاندوە بەسەر حزبەكانی بەشداربوو لە كابینە یه‌ك له‌دوایه‌كه‌كانی حكومەتی هه‌رێم. د.رعد رفعە پێیوایە پارتی دیموكراتی كوردستان لە چەندین ساڵی رابردوو توانویەتی فێڵێكی سیاسی لە حزبەكانی بەشداربوو لە حكومەت، ...\nبارزانی لە بەغدا بارەگایەکی تایبەت بەخۆی دەکاتەوە\nلەلایەن ستاندار Posted on تشرینی دووه‌م 23, 2018 تشرینی دووه‌م 23, 2018 1762 جار بینراوە 0 سەرنج\nستاندەر بەنگین رێکانی، وەزیری ئاوەدانکردنەوە و نیشتەجێکردنی عێراق و ئەندامی شاندی بارزانی لە بەغدا، ڕایگەیاند بارزانی بڕیاری داوە لە بەغدا بارەگایەک بکاتەوە و ڕۆل بگێڕێت بۆ چارەسەرکردنی کێشەکانی عێراق. ناوبراو بۆ ڕووداو وتیشی ئێستا بارزانی لەیەکەم هەنگاو دەیەوێ کێشەی پشکی هەرێم لە بودجەی عێراق چارەسەر بکات، جێ ی باسە کردنەوەی ئەو بارەگایە دەریدەخات کە بارزانی ...\nلەدوای کۆبونەوەی بارزانی و مالیکی نهێنیەکی گرنگ لەبارەی پرۆژەی ئاییندەیان ئاشکرا دەکرێت\nلەلایەن ستاندار Posted on تشرینی دووه‌م 23, 2018 4172 جار بینراوە 0 سەرنج\nستاندەر بەگوێرەی زانیاریەک کە لە نوسینگەی نوری مالیکیەوە دزەی کردوە لە کۆبونەوەی نێوان بارزانی و مالیکی بڕیاری دروستکردنی هاوپەیمانیەتیەکی نوێ دراوە. بەگوێرەی زانیاریەکان هاوپەیمانیەتیەکە لە نێوان مالیکی و بارزانی و هادی عامری و فالح فەیاز و خەمیس خەنجەر دەبێت. ئەگەریچی بە فەرمی هیچ شتێک لەو بارەیەوە نەگوتراوە، بەڵام ئەو دەستپێشخەریەی بۆ مالیکی دەریدەخات کە بارزانی ...\nرۆژنامەیەکی ئەمریکی لەبارەی دیناری عێراقی ئاماژە بە بڕیارێکی نوێ ی تڕەمپ دەدات\nلەلایەن ستاندار Posted on تشرینی دووه‌م 23, 2018 تشرینی دووه‌م 23, 2018 2373 جار بینراوە 0 سەرنج\nستاندەر سەرۆکی ئەمریکا دەیەوێ بەهای دیناری عێراقی بۆ سەردەمی زێرین بگەڕێنێتەوە كه هه‌ر دینارێكی عێراقی به‌رامبه‌ر به زیاتر له 3 دۆلاری ئه‌مه‌ریكی بوو ۰ گرنگترین دراوه جیهانییه‌كان به‌رامبه‌ر دیناری عێراقی دابه‌زینیان به‌خۆوە بینی به‌گوێره‌ی راپۆرتێكی گۆڤاری مباشر ی سعوودی کەتیایدا ئاماژەی بەبەرزبونەوەی نرخی دیناری عێراقی دەکات بەبەراورد دراوی وڵاتان ٫ لەڕاپۆرتەکەدا هاتوە ۰۱ دۆلاری ئه‌مه‌ریكی ...\nلەبارەی پشکی بودجەی هەرێمە کورد ڕووبەڕووی هەڵەیەکی مێژوویی دەبێتەوە\nلەلایەن ستاندار Posted on تشرینی دووه‌م 22, 2018 1390 جار بینراوە 0 سەرنج\nستاندەر له‌باره‌ی پشكی كوردو گۆڕانكاری له‌به‌شه بودجه‌ی هه‌رێم له‌پڕۆژه‌یاسای بودجه‌ی 2019ی عیراق فراكسیۆنی یه‌كێتی له‌ئه‌نجومه‌نی نوێنه‌ران ڕونكردنه‌وه دەدات۰ پەرلەمانتارێکی فراکسیۆنەکە ڕایده‌گه‌یه‌نێت پشكی كورد له‌بودجه له 12.67%وه زیاد ده‌كرێت بۆ له14% ٫ چونکە ئێستا كورد له‌ئه‌نجومه‌نی نوێنه‌ران له14%ی په‌رله‌مان پێكده‌هێنێت۰ بڵێسه جه‌بار فه‌رمان ئەندامی ئەنجومەنی نوێنەرانی عێراق لە فراكسیۆنی یه‌كێتی لەمیانەی لێدوانێک بە پێگەی ئەلکترۆنی SNNی ...\nكوردلە كابینەی نوێی عێراقدا چی دەست ئەكەوێت ؟\nلەلایەن ستاندار Posted on تشرینی دووه‌م 22, 2018 614 جار بینراوە 0 سەرنج\nكمال محمد لە دوای پرۆسەی ئازادی عێراقدا كورد لە ئەنجومەنی حكومەوە تا كابینە یەك لەدوای یەكەكاندا بەشدار بوەوچەندین پۆستی سیادی و سەربازی و تەنانەت سەرۆك كۆماری وەرگرتوە بە ئێستاشەوە ،بەڵام ئاشكراشە كە بەدرێژایی ئەم چەن ساڵە نەیتوانیوە لە میانەی خۆ تەیاركردنێكەوە لە رووی سیاسی و جوگرافیەوە لە هەر هەلومەرجێكدا حەقیقەتە مەزنەكان بدركێنێت و كار بۆ ...\nهونه‌ری دانوستان له نێوان نه‌وشیروان مسته‌فاو سه‌ركرده‌كانی ئێستای گۆڕاندا\nلەلایەن ستاندار Posted on تشرینی دووه‌م 21, 2018 1260 جار بینراوە 0 سەرنج\nهادی حەمە رەشید 1 لەهاوینی ۱۹٦۳*دا کۆمەڵێك لە ئەفسەری عێراقی، پەیوەندی ئەکەن بە مەکتەبی سیاسی پارتییەوە، ئەوان کە زۆربەیان لەناسریی و بەعسییەکان بوون و لەڕێگای زیندانەوە بوو بوون بە هاوڕێی کەسانی وەك “برایم ئەحمەد”، بە مەبەستی زانینی داواکارییەکانیان لەو حکومەتە نوێیەی کە کودەتایان کردبوو بەسەر قاسمدا. مەکتەبی سیاسیش وەفدێك پێكئەهێنن بە سەرۆکایەتی برایم ئەحمەد و ...\nتورکیای ئەردۆگان ، دەبێتە بارمتەی روسیای پۆتین!\nلەلایەن ستاندار Posted on تشرینی دووه‌م 21, 2018 1006 جار بینراوە 0 سەرنج\nنیاز حەمید ئەم بابەتە گرنگە ، لە میدیای کوردیدا کەم لای لێکراوەتەوە ،لە کاتێکدا راستەخۆ پەیوەندی بە ژیانی تاک بەتاکی خەڵکی کوردستان و گەلانی ناوچەکە هەیە. پێرێ پۆتین سەرۆکی روسیا ، پرۆژەی گواستنەوەی گازی سروشتی لە روسیاوە بۆ تورکیا بە ئامادەبوونی ئەردۆگان کردەوە . ئەم پرۆژە پێکهاتووە لە دوو بۆڕی گواستنەوە ، بۆڕییەک پێیدەوترێت تورکیش ...\nلەلایەن ستاندار Posted on تشرینی دووه‌م 21, 2018 تشرینی دووه‌م 21, 2018 5694 جار بینراوە 0 سەرنج\nستاندەر بڕیارە سبەی مسعود بارزانی سەرۆکی پارتی دیموکراتی کوردستان سەردانی بەغدا بکات، پێگەی سومریة نیوز سەبارەت بە سەردانەکەی بارزانی بڵاویکردۆتەوە کە سەردانەکەی بارزانی سەردانێکی فەرمی نییە و تەنها بۆ پیرۆزبایکردن و پاڵپشتی دەربڕینە بۆ کابینەی نوێی حکومەتی بەغدا. جێگای باسە سومریة نیوز ئاماژەی بەوەشداوە کە مسعود بارزانی لەسەردانەکەی بۆ بەغدا چاوی بە هەریەکە لە عادل ...\nPage 1 … Page 360 Page 361 Page 362 … Page 612\nPosted on حوزه‌یران 11, 2020 0 952\nنوێترین هەڵوێستی كۆمەڵی ئیسلامی لەبارەی سۆران عومەر و كێشەی سەرۆكی پەرلەمان لەگەل جێگر و سكرتێر\nPosted on حوزه‌یران 17, 2020 0 801\nبەر لە هێرشەكەی توركیا حكومەتی هەرێم چی لەبارەی وردەكاری ئۆپەراسیۆنەكە زانیوە؟\nPosted on حوزه‌یران 22, 2020 0 1648\nبۆیەكەمجار بەرپرسێكی باڵای پارتی ئاشكرایدەكات توركیا ستراتیژیەتی لاوازكردنی هەرێمی هەیە\nPosted on حوزه‌یران 28, 2020 0 1178\nPosted on ته‌مموز 1, 2020 0 234


یەک شەممە, 21. 9. 2014\tمستەفا هیجری\n١ـ پێنتاگۆن له ڕاپۆرتێک‌دا که‌له‌م دواییانه‌دا ڕاده‌ستی کۆنگره‌ی ئامریکای کردووه باسی ئه‌وه‌ی کردووه گوایه هه‌ڵس‌وکه‌وتی نیزامیی کۆماری ئیسلامیی ئێران له چاو ساڵانی ڕابردوو ئاڵ‌وگۆڕی به‌سه‌ردا هاتووه‌و ئێران له‌ڕه‌چاو کردنی سیاسه‌تی هێرشکارانه‌وه ڕووی کردووه‌ته سیاسه‌تی به‌رگریکارانه. دیاره ئێمه ئاگاداری ئه‌وه‌نین ئاخۆ ئه‌و نۆرم‌و ستانداردانه‌ی نووسه‌رانی ڕاپۆرته‌که بۆ چۆنیه‌تی دیاری کردنی سیاسه‌تی هێرشکارانه‌و سیاسه‌تی به‌رگریکارانه‌و لێک هه‌ڵاواردنی ئه‌م سیاسه‌تانه له‌به‌ر چاویان گرتووه‌کامانه‌ن. ئه‌وه‌ش ده‌زانین که‌ئه‌م راپۆرتانه ده‌توانن ببن به‌بنه‌مای بڕیاردانی سیاسی‌و دیاری کردنی چۆنیه‌تی پێوه‌ندییه‌کان له‌گه‌ڵ کۆماری ئیسلامیی ئێران. که‌واته با سووکه سه‌رنجێک بده‌ینه سیاسه‌ته‌کانی ئێران بۆ چۆنیه‌تی هه‌ڵس‌وکه‌وتی سیاسی ـ نیزامی‌و چۆنیه‌تی دابه‌شینه‌وه‌ی هێزه‌کانی له‌ناوچه‌دا.\n١-١. ئێران تاقه حکوومه‌تێکه له ناوچه‌دا ـ‌و ته‌نانه‌ت به ئیحتمالێکی زۆر به‌هێز له‌گشت جیهان‌دا ـ که‌له ناو قه‌واره‌یه‌کی واحیدی سیاسی‌دا دوو هێزی نیزامیی ڕه‌سمی هه‌یه. یه‌کیان ئه‌رته‌شی کۆماری ئیسلامیی ئێران‌و ئه‌وی تریان سوپای پاسدارانی شۆڕشی ئیسلامیی ئێران.\nدووه‌م. مسۆگه‌ر کردنی حوزووری سیاسی‌و نیزامیی ئێران له‌وڵاتانی ناوچه‌و وڵاتانی ده‌ر‌و جیران‌دا، یا به‌شێوه‌ی عه‌مه‌لیاتی ڕاسته‌وخۆی نیزامی ـ وه‌ک نموونه‌ی سووریه‌و عێراق ـ یا به‌شێوه‌ی یارمەتی پێدان‌و هه‌ڵسووڕاندنی رێکخراوه‌کانی به‌ستراوه به‌کۆماری ئیسلامیی ئێران ـ وه‌ک نموونه‌ی حیزبوڵڵا له لوبنان‌و حه‌ماس له غه‌ززه‌ـ یا به‌شێوه‌ی ده‌ست‌تێوه‌ردان‌و کۆنترۆل کردنی ناڕاسته‌وخۆی سیاسی له‌ڕێگای گه‌یاندنی یارمه‌تی ماڵی‌و ئیتتلاعاتی‌و هه‌روه‌ها هاندان‌و هه‌ڵخڕاندنی هه‌ستی خه‌ڵک‌و ڕێکخراوه سیاسییه‌کان به‌دژی حکوومه‌تێکی تایبه‌ت ـ وه‌ک نموونه‌ی به‌حره‌ین‌و یه‌مه‌ن.\nسێیه‌م. به‌ڕێوه‌بردنی ئه‌رکێکی هاوشێوه‌و هاوته‌ریبی ئه‌رکی ئه‌رته‌ش، هه‌ر کاتێکی ئه‌رته‌ش به‌قه‌ده‌ر پێویست له‌گه‌ڵ سیاسه‌سه‌ته‌کانی ڕێژیم هاوئاهه‌نگ نه‌بوو‌و به‌قه‌ده‌ر پێویست گوێ رایه‌لی ئه‌م سیاسه‌تانه نه‌بوو.\nئه‌گه‌ر ته‌نانه‌ت چاومان له‌حاست ئه‌رکی یه‌که‌می سوپا که‌بریتی‌یه له‌سه‌رکوت کردنی حه‌ره‌که‌ته ئیعترازییه‌کانی خه‌ڵکی مه‌ده‌نی‌و بێ‌دیفاع بچووقێنێن ـ که به‌هه‌موو خوێندنه‌وه‌یه‌ک سیاسه‌تێکی په‌لامارده‌رانه یه‌نه‌ک سیاسه‌تێکی به‌رگریکارانه‌ـ وه‌ک ئه‌و نموونه به‌رچاوه‌ی له‌ساڵی ٨٨دا به‌شێوه‌یه‌کی ته‌واو ڕێکخراو‌و به‌ربڵاو شاهیدی بووین، ئه‌رکی دووه‌می سوپا که‌به‌شی هه‌ره‌زۆری کات‌و وزه‌و تێچووی سوپای پاسدارانی بۆ ته‌رخان ده‌کرێ ناخرێته‌خانه‌ی سیاسه‌تی به‌رگریکارانه‌و به‌هه‌موو پێوانه‌و کێشانه‌یه‌ک کۆی کار‌و هه‌ڵسووڕانی سوپا له‌م به‌شه‌دا له‌پێناوی سیاسه‌تی هێرشکارانه دایه.\n١-٢. کۆماری ئیسلامیی ئێران بۆ دابین کردنی ئه‌و شته‌ی بۆخۆی ناوی ته‌ناهیی نه‌ته‌وه‌یی "امنیت ملی" له‌سه‌ر داده‌نێ ـ‌و له‌ڕاستی‌دا بریتی‌یه له ته‌ناهیی سیستمی ویلایه‌تی فه‌قیهـ ـ دوو بنه‌ما ڕه‌چاو ده‌کا‌و ئه‌و بنه‌مایانه به‌شێوه‌یه‌کی جیددی پراکتیزه ده‌کا. به‌ڵام خاڵی سه‌رنج راکێش ئه‌وه‌یه که ئه‌و بنه‌مایانه هه‌ردووکیان له پێناو‌و له ئاراسته‌ی سیاسه‌تی هێرشکارانه‌ن نه‌ک سیاسه‌تی به‌رگریکارانه. ده‌توانین ئه‌م بنه‌مایانه به‌م شێوه‌ی خواره‌وه گه‌ڵاڵه بکه‌ین:\nئه‌لف. کۆماری ئیسلامی دوای کۆتایی پێ‌هاتنی شه‌ڕی ئێران‌و عێراق هه‌تا ئێستا، له سنوورێکی یه‌کجار به‌ربڵاوتر له سنووری وڵاتی ئێران بۆ مسۆگه‌ر کردنی ته‌ناهیی سیستمی خۆی هه‌وڵ ده‌دا. به‌ده‌ربڕینێکی دیکه به‌ره یا جەبهە‌ی به‌ره‌وڕوو بوونه‌وه‌ی ئێران له‌گه‌ڵ هێزه ڕکه‌به‌ره‌کانی، له سنووره‌کانی ئێران‌دا نین بگره یه‌کجار واوه‌تر له سنووره‌کانی ئێرانن. ئێران شه‌ڕی مانه‌وه‌ی خۆی له سووریه‌و عێراق‌و لوبنان‌و غه‌ززه ده‌کا، نه‌ک له سنوورەکانی خۆی. هه‌تا ئاستێک ده‌توانین بڵێین هه‌موو حکوومه‌تێک له ده‌ره‌وه‌ی سنووره‌کانی خۆی بۆ پاراستنی به‌رژه‌وه‌ندییه‌کانی خۆی هه‌وڵ ده‌دا‌و ئه‌وه‌ش شتێکی نائاسایی نییه‌و هه‌ر تایبه‌ت به ئێرانیش نییه. به‌ڵام نابێ له‌بیرمان بچێ هەڵس‌وکەوتی کۆماری ئیسلامی لە ئاستی پاراستنی بەرژەوەندییەوە تێی‌پەڕاندووە‌و گەیشتووەتە ئاستی دەست درێژییەکی ئاشکرا. کاتێک ئێران له‌شه‌ڕی حکوومه‌تێکی وه‌ک به‌شار ئه‌سه‌د له‌گه‌ڵ هێزی ئۆپۆزیسیۆنی ئه‌و وڵاته‌دا، به‌شێوه‌ی ڕاسته‌وخۆ سوپای خۆی ده‌نێرێ‌و چۆن له‌گه‌ڵ ئۆپۆزیسیۆنی خۆی به‌شه‌ڕ دێ ئاواش به‌ره‌نگاری ئۆپۆزیسیۆنی سووریه‌ده‌بێته‌وه، کاتێک ڕێکخراوێکی سیاسی ـ نیزامی سه‌ر به ئێران وه‌ک حیزبوڵڵا ده‌وڵه‌تێکی شاردراوه‌و نایاسایی له‌ناو ده‌وڵه‌تی یاسایی لوبنان‌دا ساز ده‌کا، کاتێک تاران وا ده‌کا له‌به‌غدا ته‌نانه‌ت ئه‌ندامانی کابینه‌ش به‌بێ پرس‌و رای ئه‌و هه‌ڵنه‌بژێردرێن، کاتێک ئێران جگه‌له‌وه‌ی حوزووری به‌ناو دیپلۆماتیکی له ناوچه‌دا هه‌یه، له خۆی ڕاده‌بینێ هه‌ر چه‌شنه عه‌مه‌لیاتێکی تیرۆریستیش له هه‌ر ئاست‌و قه‌باره‌یه‌کی بۆخۆی پێی باشه به‌ڕێوه ببا، ئیتر نه‌ختێک ساویلکانه‌یه سیاسه‌ته‌کانی رێژیم به‌سیاسه‌تی به‌رگریکارانه‌ـ‌و نه‌ک سیاسه‌تی هێرشکارانه‌ـ پێناسه‌بکه‌ین.\nب. ڕێژیم له گشتایه‌تی خۆی‌دا له‌مێژه له‌سه‌ر ئه‌وه ساغ بووه‌ته‌وه که باشترین به‌رگری کردن، هێرش کردنه. لێمان تێک نه‌چی هه‌تا ئێستا کۆماری ئیسلامی له‌به‌رانبه‌ر ڕۆژئاوادا "به‌رگری" له‌خۆی نه‌کردووه، به‌ڵکوو هه‌ر له‌جێ‌دا ئه‌وه رۆژئاوایه که‌له به‌رانبه‌ر "هێرشه‌کانی" هه‌مه جۆری ئێران‌دا هه‌وڵی داوه گوشار بخاته سه‌ر ئێران‌و نه‌ختێک له‌ناوچه‌دا پاشه‌کشه‌ی پێ‌بکا‌و ئه‌وه‌ی ئێران ناوی "به‌رگری کردن"ی له‌سه‌ر داده‌نێ له‌ڕاستی‌دا بریتی‌یه له‌مل‌نه‌دان له‌به‌رانبه‌ر ئه‌و پاشه‌کشه پێ‌کردنه‌دا‌و داکۆکی کردن له‌سه‌ر په‌لامار دان‌و هاتنه‌پێش‌و خۆ سه‌پاندن.\nئه‌وا پێنتاگۆن‌و وه‌زاره‌تی ده‌ره‌وه‌ی ئامریکا‌و به‌گشتی حکوومه‌تی ئامریکا هه‌تا ئه‌وڕۆ سیاسه‌تی خۆیان له‌سه‌ر سنووربه‌زێن بوون‌و هێرشکار بوونی کۆماری ئیسلامی دامه‌زراندووه ئاکامه‌که وای لێ هاتووه که ده‌یبینین، گه‌لۆ ئه‌گه‌ر به‌ڕاستی ئامریکا‌و ڕۆژئاوا رۆژێک له ڕۆژان سیاسه‌تی خۆیان له‌سه‌ر بێ‌ئازار بوون‌و به‌سته‌زمان بوون‌و به‌رگریکار بوونی ئێران دابمه‌زرێنن، دۆخی ناوچه‌و جیهان چی لێ به‌سه‌ر دێ؟\n٢ـ بابه‌تێکی‌تر که‌هه‌ر پێوه‌ندی به‌سیاسه‌تی ده‌ره‌وه‌ی ئێرانه‌وه‌هه‌یه، به‌بڕوای ئێمه بابه‌تێکه که تێگه‌یشتن‌و شی کردنه‌وه‌ی بۆ ئه‌و هێز‌و لایه‌نانه‌ی پێوه‌ندییان له‌گه‌ڵ ئێران‌دا هه‌یه یه‌کجار زۆر گرینگ‌و چاره‌نووس‌سازه. زۆریه‌ک له لایه‌نه سیاسییه‌کانی ناوچه، له هه‌ندێک بواردا له‌گه‌ڵ "سیاسه‌تی هاوکاری‌و هاوکاریی سیاسی"ی کۆماری ئیسلامی به‌ره‌وڕوو بوونه‌ته‌وه‌و بە رواڵه‌ت هه‌وڵ‌و ماندووبوونی ده‌زگای دیپلۆماسیی کۆماری ئیسلامییان بۆ چاکتر کردنی دۆخی ناوچه چاو پێ‌که‌وتووه. بۆ نموونه‌کۆماری ئیسلامی له کێشه‌ی ناوخۆیى یەکانی هێندێک لە هێزەکانی باشووری کوردستان ده‌وری داوه‌ر ده‌گێڕێ. له نێوان به‌غدا‌و هه‌رێمی کوردستان‌دا ناوبژیوانی ده‌کا‌و هه‌وڵ ده‌دا گرژیی نێوان ئه‌و دوو لایه‌نه چاره‌سه‌ر بکا. له‌کێشه‌ی داعش‌دا وه‌ک بەڕێز سه‌رۆکی هه‌رێمی کوردستان‌ده‌ڵێ "یه‌که‌م لایه‌ن بووه‌وا یارمه‌تیی ماڵی‌و سه‌ربازی ناردووه بۆ حکوومه‌تی هه‌رێم‌و ...\nبا به به‌ڵگه‌وه راستییه‌ک بخه‌ینه‌ڕوو‌و به‌وردی لێکی بده‌ینه‌وه. ئه‌و سیاسه‌ته‌ی کۆماری ئیسلامی له‌م بواره‌دا ره‌چاوی ده‌کا له فۆرمووله کردنێکی ورد دا بریتی‌یه له "هه‌نگاوێک بۆ چاک کردن، چه‌ند هه‌نگاو بۆ تێکدان". له بیرمان نه‌چێ گورگ ده‌ست‌و مشتاخی گورگانه له‌گه‌ڵ به‌رخه‌کانی دایک ناکا به‌ڵکوو ده‌ست‌و مشتاخی دایکانه‌یان له‌گه‌ڵ‌دا ده‌کا. زۆر ساویلکانه‌یه پێمان وابێ کۆماری ئیسلامی له‌هه‌ر به‌ڵێن‌و بڕیارێکی‌دا ده‌یهه‌وێ خاڵی کۆتایی سیاسه‌ته‌کانی خۆی ئاشکرا بکا. کۆماری ئیسلامی بۆ هه‌ڵسووڕانی چالاکانه‌ی خۆی پێویستی به‌سیمایه‌کی خیرخواز‌و یارمه‌تیده‌ر‌و ناوبژیوان هه‌یه‌و بێ‌گومان له پێناو دروست‌کردن‌و نیشان‌دانی ئه‌و سیمایه‌کار ده‌کا‌و باجی بۆ ده‌دا‌و خۆشی ماندوو ده‌کا. به‌ڵام ئه‌وه‌مان له‌بیر نه‌چێ کاتێک که‌سێک بۆ مسۆگه‌ر کردنی ئامانجه‌کانی چه‌ند هه‌نگاو ده‌چێته‌پێش‌و له‌کاتی پێویست هه‌نگاوێکیش بۆ دواوه ده‌گه‌ڕێته‌وه، ئاڕاسته‌ی گشتی جووڵه‌ی ئه‌و که‌سه بۆ پێشه‌وه‌یه‌نه‌ک بۆ دواوه. شتێکی سه‌یر نییه ئه‌گه‌ر کۆماری ئیسلامی لە درێژایی ئه‌م سی‌و پێنج ساڵه‌دا، ڕواڵه‌ته‌کانی عورفی دیپلۆماتیک‌و هه‌ڵس‌وکه‌وتی ماقووڵی سیاسی فێر بووبێ. که‌ڵک وه‌رگرتن له‌م چه‌شنه هه‌ڵس‌وکه‌وته بۆ کۆماری ئیسلامی ـ هه‌ر کاتێک پێویستی پێی هه‌بێ ـ‌کارێکی یه‌کجار زۆر هاسانه. به‌ڵام سیاسه‌توان ده‌بێ چاوی له‌دیوی ناوه‌وه‌ی هه‌وڵه‌کان‌و ئاراسته‌ی گشتیی هه‌ڵسووڕانه‌کان بێ. با سیاسه‌توانانی کوردی باشوور ئه‌وه‌بزانن یه‌که‌م که‌سایه‌تی عێراقی که‌هه‌ستی به‌سیاسه‌تی "هه‌نگاوێک بۆ چاک‌کردن، چه‌ند هه‌نگاو بۆ تێک‌دان"ی کۆماری ئیسلامی له‌عێڕاق کرد، موقته‌دا سه‌دری شیعه‌ی هاوپه‌یمانی کۆماری ئیسلامی بوو. سه‌در که له‌سه‌ره‌تادا بڕوای پته‌وی به‌وه‌هه‌بوو که کۆماری ئیسلامی ئێران ته‌نانه‌ت ئه‌گه‌ر خێرخوازی هیچ لایه‌نێکی عه‌راقیش نه‌بێ، دڵسۆز‌و مشوور خۆری لایه‌نی شیعه‌ی عێراقه، دوای ئه‌وه‌ی ده‌ستی ئێرانی له‌ناو ئه‌و تێرۆر‌و ته‌قینه‌وانه‌ی ڕاسته‌وخۆ شیعه‌کانی ده‌کرده‌ئامانجی خۆی ناسییه‌وه، توانی به‌ڕوونی ده‌ستی گورگ‌و ده‌ستی دایک لێک جیا بکاته‌وه‌و ئه‌وه بزانێ ئێران له‌پاڵ قاتێک هه‌وڵ‌دان‌و ماندوو بوون بۆ دابین کردنی به‌رژه‌وه‌ندی شیعه، چه‌ند قات بۆ تێکدانی سه‌قامگیریی سیستمی تازه دامه‌زراو له عێراق هه‌وڵ ده‌دا‌و له‌م هه‌وڵ‌دانه‌چه‌ند قاته‌ش‌دا شیعه‌و سوننی‌و کورد بۆ ئه‌و جیاوازی نییه.\nراسته نه‌زمی تازه‌دامه‌زراو له وڵاتێکی وه‌ک عێراق هه‌تا ڕاده‌یه‌ک به قازانجی کۆماری ئیسلامی‌یه. قازانجه‌که‌ش باڵاده‌ست بوونی شیعه له وڵاتێکه که پێش‌تر توانای هیچ چه‌شنه‌جووڵه‌یه‌کی بۆ سیاسه‌ت کردن‌و خۆ نواندن نه‌بوو. که‌واته سه‌یر نییه ئێران هه‌تا ئه‌و ئاسته هه‌له‌که بقۆزێته‌وه. به‌ڵام له‌بیرمان نه‌چێ دابین بوونی سه‌قامگیرییه‌کی ته‌واو عه‌یار له عێراق‌دا به‌چه‌ند هۆ، بۆ ئێران دۆخێکی ناله‌بار‌و ته‌نانه‌ت کوشنده‌یه:\nیه‌که‌م. بناغه‌ی ئه‌و نه‌زمه سیاسییه‌ی ئێستای عێراق، له‌لایه‌ن ئامریکاوه‌و به په‌لاماری نیزامی بۆ سه‌ر رێژیمی به‌عس‌و ڕووخاندنی ئه‌م رێژیمه دامه‌زراوه. سه‌قامگیری ئه‌و نه‌زمه به‌مانای سه‌رکه‌وتنی پرژه‌ی نیزامی ئامریکا بۆ هیرش کردنه‌سه‌ر وڵاتێکی ناوچه‌و ڕووخاندنی رێژیمه‌که‌یه‌تی. ئێران به‌پێچه‌وانه، ئه‌وه‌نده‌ی بۆی بکرێ ده‌یهه‌وێ هه‌م سیاسه‌توانانی جیهان‌و هه‌م بیر‌و رای گشتی خه‌ڵکی جیهان له‌م بیرۆکه‌یه دوور کاته‌وه که هێرشێکی له‌م چه‌شنه ده‌توانێ مۆدێلێکی هاسان‌و بێ‌ژانه‌سه‌ر بۆ گۆڕینی حکوومه‌تێکی نادڵخواز بێ. که‌واته هه‌تا ئه‌و جێگایه‌ی سه‌روه‌ری هێزی شیعه‌ی لایه‌نگری ئێران له‌عێراق مسۆگه‌ر بێ، کۆماری ئیسلامی "سیاسه‌تی هاوکاری‌و هاوکاریی سیاسی" له‌گه‌ڵ هێزه‌عێراقییه‌کان ڕه‌چاو ده‌کا، به‌ڵام به‌شێوه‌یه‌کی چه‌ند قات هه‌وڵ ده‌دا نه‌هێڵی ئاریشه‌و گرفتی بنه‌ڕه‌تیی سیاسی له عێراق کۆتایی پێ بێ‌و سیستمی فیدرالی عێراق ببێته سیستمێکی سه‌قامگیر‌و وه‌ک مۆدێلێکی سه‌رکه‌وتوو له ناوچه‌دا چاوی لێ بکرێ. جا له‌م ناسه‌قامگیر کردنه‌دا پێویسته هه‌موو لایه‌نه‌کانی شیعه‌و سوننی‌و کورد تێوه بگلێن‌و قوربانی بده‌ن. ئاگره‌که کاتێک خۆش‌تر ده‌بێ که هه‌موو لایه‌ک ناعیلاج بن ئاگره‌که خۆش که‌ن‌و دەستەچیلەی خۆیانی بخه‌نه‌سه‌ر.\nدووه‌م. ئێستا که وڵاتانی وه‌ک سووریه‌و عیراق له ئاگری شه‌ڕێکی ناوچه‌یی‌دا ده‌سووتێن، سه‌رنجی وڵاته زلهێزه‌کان هه‌ر له‌م وڵاتانه‌دا گیری خواردووه‌و هێزه‌گه‌وره‌کان هه‌رگیز ناپه‌رژێنه‌سه‌ر وه‌شاندنی گورزی نیزامی له ئێران. کۆماری ئیسلامی چاک به‌و ڕاستییه‌ی زانیوه هه‌تا به‌شێکی زۆر گرینگ له‌کات‌و سه‌ر‌مایه‌و هه‌ڵسووڕانی وڵاته گه‌وره‌کان سه‌رفی کێشه‌کانی وڵاتی وه‌ک عێراق‌و سووریه‌و فه‌له‌ستین بێ، "له‌سه‌ر مێز بوونی بژارده‌ی نیزامی بۆ هه‌ڵکوتانه سه‌ر ئێران" جگه له بلۆفێکی سیاسیی بێ ناوه‌رۆک چیتر نییه. به پێچه‌وانه هه‌رچی سه‌قامگیری سیاسی‌و ئاشته‌وایی لایه‌نه‌کان له‌م وڵاتانه‌ی ناوچه‌دا قووڵ‌تر‌و به‌ربڵاوتر بێ، ئه‌گه‌ری وه‌ڕاست گه‌ڕانی هاتنه‌گۆڕی بژارده‌ی نیزامی زیاتر ده‌بێ. ئێران ئه‌م هه‌له بۆ وڵاته زلهێزه‌کان ناڕه‌خسێنێ‌و "نیعمه‌ت"ی بێ‌بڕانه‌وه‌ی شه‌ڕ‌و نائه‌منی ناوچه‌یی له کیس خۆی نادا. ئێستا ده‌زانین کاتێک "تائب" ده‌ڵێ سووریه بۆ ئێمه له خووزستان گرینگ‌تره مه‌به‌ستی چییه. ئێران تا ئه‌و کاته‌ی له سنووره‌کانی خووزستان‌دا به‌شه‌ڕ ده‌هات له مانه‌وه‌ی خۆی‌و حکوومه‌ته‌که‌ی ده‌ترسا. ئێستا که‌له سنووره‌کانی سووریه به‌شه‌ڕ دێ‌و دۆخی عێراق به ئالۆزی ده‌بینێ، ئه‌وا جارێ سه‌رینی خاترجه‌می وه‌بن سه‌ری ناوه.\nئێمه‌تا ئه‌و راده‌یه واقیع بینین که بڵێین کوردی باشوور مافی خۆیه‌تی له‌گه‌ڵ وڵاتانی دراوسێ‌دا‌و ته‌نانه‌ت له‌گه‌ڵ کۆماری ئیسلامیش‌دا پێوه‌ندیی دیپلۆماتیکی هه‌بێ‌و که‌ڵکی خۆی له‌م پێوه‌ندییانه وه‌ربگرێ. به‌ڵام دوو خاڵمان نابێ له‌بیر بچێ:\nیه‌که‌م. حیزبی دیموکرات له‌کۆنگره‌ی سێ به‌ولاوه، ئه‌و سیاسه‌ته دروسته‌ی ڕه‌چاو کردووه ک ه‌پێوه‌ندی له‌گه‌ڵ حکوومه‌تێکی دژ به‌کوردی پارچه‌یه‌ک نابێ له‌سه‌ر حیسابی کوردی ئه‌و پارچه‌یه‌بێ. ئه‌م سیاسه‌ته‌شیاوی ئه‌وه‌یه ببێته‌مۆدێلێک بۆ هه‌موو حیزبه کوردستانییه‌کان له هه‌موو پارچه‌کان‌دا، بۆ چۆنیه‌تی پێوه‌ندی ساز کردن له‌گه‌ڵ حکوومه‌ته ناوه‌ندییه‌کان. ئه‌گه‌ر رۆژێک حیزبه کوردستانییه‌کان له‌سه‌ر ستراتێژییه‌کی هاوبه‌شی نه‌ته‌وه‌یی پێک هاتن بێ‌گومان ئه‌م خاڵه‌یه‌کێک له خاڵه‌بنه‌ماییه‌کانی ئه‌م ستراتێژییه‌ده‌بێ‌و حیزبی دیموکرات شانازی به‌وه‌ده‌کا له تیۆری‌دا داهێنه‌ری ئه‌م پره‌نسیپه‌بووه‌و به‌کرده‌وه‌ش په‌یڕه‌وی لێ کردووه.


وه‌ستانى چالاكیه وه‌رزشییه‌كان كاریگه‌رى له‌سه‌ر یاریزانانى كورد لە هه‌ڵبژارده جۆراوجۆرەکانی عێراق دروست كردووه | تۆڕی هەواڵی سلێمانی\nHome›وەرزش›ناوخۆیی›وه‌ستانى چالاكیه وه‌رزشییه‌كان كاریگه‌رى له‌سه‌ر یاریزانانى كورد لە هه‌ڵبژارده جۆراوجۆرەکانی عێراق دروست كردووه\nوه‌ستانى چالاكیه وه‌رزشییه‌كان كاریگه‌رى له‌سه‌ر یاریزانانى كورد لە هه‌ڵبژارده جۆراوجۆرەکانی عێراق دروست كردووه\nوه‌ستانى سه‌رجه‌م جووڵه وه‌رزشییه‌كانى كوردستان و عێراق و جیهان، كاریگه‌رى ته‌واوى له‌سه‌ر یاریزانان دروستكردووه به جۆرێك له ئێستادا یاریزانانى كورد لە هه‌ڵبژارده جۆراوجۆره‌كانى عێراق ترسی ئه‌وه‌یان هه‌یه كه به هۆى ئه‌نجامنه‌دانى مه‌شق و راهێنانه‌كانیان و دابه‌زینى ئاستیان له هه‌ڵبژارده‌ى عێراق دووربخرێنەوە.\nلە سلێمانی یاریزانێكى هه‌ڵبژارده‌ى گۆڕه‌پان و مه‌یدانى عێراق نایشارێته‌وه كه ترسیان له‌وه هه‌یه جێگه‌یان له ریزى هه‌ڵبژارده‌ى عێراق بكه‌وێته مه‌ترسییه‌وه،راهێنه‌رێكیش راو بۆچوونى جیاوازى هه‌یه و رێنمایی تایبه‌تى بۆ یاریزانان هه‌یه، ئه‌ندامێكى یه‌كێتى مواى تاى عێراقیش رایدەگەیەنێت” نه‌بوونى مه‌شق و راهێنان و به‌شدارینكردنى یاریزان له پاڵه‌وانێتییه‌كان كاریگه‌رى ته‌واوى له‌سه‌ر یاریزانى كورد دروستكردووه”.\nله‌و باره‌یه‌وه سیروان مینه ئه‌ندامى یه‌كێتى مواى تاى عێراق ئاماژه‌ى به‌وه‌دا:” به دڵنیاییه‌وه وەستانی چالاکییەکان كاریگه‌رى زۆرى هه‌یه بۆ سه‌ر ئاستى یاریزانى كورد له یارییه جۆراوجۆره‌كان، ئه‌نجامنه‌دانى مه‌شق و راهێنانى یاریزانان بۆ ماوه‌یه‌كى زۆر به تایبه‌تى له یاریه تاكه‌كان، چونكه به‌هۆى ئه‌نجامنه‌دانى راهێنانه‌كانه‌وه یاریزانانى كورد كێشی زیاد ده‌كات ئه‌وه‌ش كاریگه‌رى له‌سه‌ر دوورخستنه‌وه‌یان له هه‌ڵبژارده‌كانى عێراق ده‌كات، ئه‌گه‌ر به زوویی ده‌ست نه‌كاته‌وه به مه‌شقه‌كانى، هه‌روه‌ها هۆكارێكی تر بۆ كاریگه‌رى له‌سه‌ر یاریزانان دووركه‌وتنه‌وه‌یه له كه‌شی راهێنان و پاڵه‌وانێتیه‌كانه، بۆیه ماوه‌یه‌كى زۆرى ده‌وێت تاوەكو ده‌گه‌رێته‌وه سه‌ر ئاستى جارانى خۆى یان واى لێده‌كات له هه‌ڵبژارده جۆراو جۆره‌كانى عێراق دوور كه‌وێته‌وه، هه‌روه‌ها پشتگوێخستنى یاریزانان له‌لایه‌ن یانه‌كان و دواخستن یاخود نه‌دانى مووچه به یاریزانان هۆكارێكی تره بۆ دووركه‌وتنه‌وه‌ى یاریزان له وه‌رزش و هه‌ڵبژارده‌ى عێراق”.\nسه‌ڵاح كانه‌بی راهێنه‌رى باله‌ى یانه‌ى پێشمه‌رگه‌ى سلێمانى دەڵێت:” ئه‌و یاریزانانه‌ى له ریزى هه‌ڵبژارده‌ى عێراقن ده‌بووایه به‌رده‌وام بوونایه له مه‌شقه‌كانیان به هه‌ر جۆرێك بێت به تایبه‌تى بۆ ئه‌وه‌ى تواناى جه‌سته‌ییان دانه‌به‌زێت، چونكه پارێزگارى له تواناى جه‌سته‌یی زۆر قورسه بۆ یاریزان، له‌به‌رئه‌وه یاریزان به‌به‌رده‌وامى كه نه‌جوڵێت ده‌بێته دابڕانیان و هۆكارێك ده‌بێت بۆ ئه‌وه‌ى یاریزانى باشتر شوێنیان پڕ بكه‌نه‌وه”.\nهەروەها وتی:” هۆكارى كه‌مى یاریزانى كورد له ریزی هه‌ڵبژارده‌ى عێراق له یارییه جۆراو جۆره‌كان بۆ بێهێزى خوله‌كانى كوردستان ده‌گه‌ڕێته‌وه له چاو خوله به‌هێزه‌كانى عێراق، هه‌روه‌ها زۆرى یانه‌كانى ناوه‌ڕاست و باشوورى عێراق له چاو یانه‌كانى كوردستان كه ئه‌وه‌ش زۆر كاریگه‌رى هه‌یه، هۆكارێكی تر بۆ گرنگینه‌دانى یانه‌كانى كوردستانه به ئاسته ته‌مه‌نییه‌كان له چاو یانه‌كانی ترى شاره‌كانى عێراق، ئه‌گه‌ر بێت و یانه‌كان گرنگى به ئاسته ته‌مه‌نییه‌كان بده‌ن به دڵنیاییه‌وه زۆر له ئێستا یاریزانى كورد له ریزكانى هه‌ڵبژارده‌كانى عێراق ده‌بینرێت”.\nدڵسۆز عوبێدا یاریزانى گۆڕه‌پان و مه‌یدانى یانه‌ى سیروانى نوێ و هه‌ڵبژارده‌ى عێراق دەڵێت:” مه‌شق نه‌كردن نه‌ك ته‌نها كاریگه‌رى له‌سه‌ر یاریزانانى هه‌ڵبژارده‌ى عێراق هەیە، به‌ڵكو له‌سه‌ر یاریزانى ئاساییش ده‌بێت، بۆیه دواخستنى سه‌رجه‌م پاڵه‌وانێتییه‌كانى ئه‌مساڵ له‌سه‌ر ئاستى عێراق و ده‌ره‌وه كاریگه‌رى خراپتری له‌سه‌ر یاریزانان هه‌یه، له‌به‌رئه‌وه‌ى ماوه‌ى سێ مانگى ده‌وێت تاوەكو ده‌گه‌ڕێته‌وه ئاستى راسته‌قینه‌ى خۆی، یان یاریزانى وا هه‌یه به‌هۆى ئه‌و ماوه زۆره‌ى مه‌شقى نه‌كردووه بیر له وازهێنانیش ده‌كاته‌وه له ریزى هه‌ڵبژارده‌ى عێراق، له‌به‌رئه‌وه زۆر قورسه بۆ یاریزانى كورد كه به ئاسانى بگه‌ڕێته‌وه دۆخى جارانى یان ئه‌وه‌تا بیر له وازهێنان ده‌كاته‌وه و له هه‌ڵبژارده‌ى عێراق دوور ده‌كه‌وێته‌وه”.\nتەواوی توانا تەندروستییەکان لە ئێران بۆ رووبەڕووبوونەوەی کۆرۆنا دەخرێنەگەڕ\nتەواوی چاوپێکەوتنەکەی میسی لە کەناڵی(laSexta)ی ئیسپانی لەگەڵ رۆژنامەنووس جۆردێ ئیڤۆلی بخوێنەرەوە\n“ئه‌گه‌ر پارتى پێش هه‌ڵبژاردن كۆنگره نه‌به‌ستێت مافى به‌شداریكردنى لێ وه‌رده‌گرینه‌وه”\nبەفەرمی مانچستەرسیتی سزاکەی لەسەر لابرا\nلە ماوەی نۆ مانگدا نزیکەی 200 ئەندامی هەدەپە دەستگیرکراون\nبۆیەكەمجار بەشەخۆراك بەسەر خوێندكارانی زانكۆیەكی هەرێم دابەشدەكرێت


سوریا:وتاره‌كه‌ی به‌شار ئه‌سه‌د كاردانه‌وه‌ی لێكه‌وته‌وه |\nسوریا:وتاره‌كه‌ی به‌شار ئه‌سه‌د كاردانه‌وه‌ی لێكه‌وته‌وه\n2011/06/21 at 11:23 PM لێدوانێک بنووسە\nدوای ئه‌وه‌ی به‌شار ئه‌سه‌د سێیه‌م وتاری خۆی سه‌باره‌ت به رووداوه‌كانی وڵاته‌كه‌ی پێشكه‌شكرد و هیچ شتێكی نوێی به به‌راورد له‌گه‌ڵ وتاره‌كانی پێشوویدا تێدا نه‌بوو، كاردانه‌وه‌ی ناوخۆیی و ده‌ره‌كی توندی به‌دوای خۆیدا هێنا، له‌و چوارچێوه‌یه‌شدا، جه‌ی كارنی وته‌بێژی كۆشكی سپی ئه‌مریكا داوایكرد كۆتای به كوشتنی هاوڵاتیانی مه‌ده‌نی بهێنرێت و داواشی له به‌شار ئه‌سه‌د كرد، وڵاته‌كه‌ی به‌ره‌و دیموكراتی بگۆڕێت، ئه‌گه‌رنا پێویسته له‌سه‌ر رێگاكه لابچێت.\nكارنی ئاماژه‌ی به‌وه‌شدا، ئه‌وه‌ی له ئێستادا له سوریا پێویسته، كرداره نه‌ك به‌ڵێندان بۆ چاكسازی له داهاتوودا.\nلای خۆشیه‌وه ڤیكتۆریا نولاندی وته‌بێژ به ناوی وه‌زاره‌تی ده‌ره‌وه‌ی ئه‌مریكاوه رایگه‌یاند، ئه‌وه‌ی له وتاره‌كه‌ی به‌شاره‌وه تێبینی ده‌كرێت به فیڕۆدانی كات و لۆمه‌كردنی ده‌ستی ده‌ره‌كیه.\nهه‌ر سه‌باره‌ت به وتاره‌كه‌ی به‌شار ئه‌سه‌د له په‌یوه‌ندیه‌كی ته‌له‌فۆنی نێوان باراك ئۆباما سه‌رۆكی ئه‌مریكا و ره‌جه‌ب ته‌یب ئه‌ردۆغان سه‌رۆك وه‌زیرانی توركیا ته‌ئكیدكرایه‌وه له‌سه‌ر گرنگی راگرتنی كرده‌وه توندوتیژیه‌كان و ئه‌نجامدانی چاكسازی و ده‌سته‌به‌ركردنی داواكاریه‌كانی هاوڵاتیان له سوریادا.\nعه‌بدوڵا گول سه‌رۆك كۆماری توركیاش پێی وایه ده‌بوو وتاره‌كه‌ی به‌شار ئه‌سه‌د راشكاوانه رۆشنایی بخستایه‌ته سه‌ر به‌ڵێنه‌كانی بۆ چاكسازی كه له وتاره‌كه‌ی پێشویدا ئاماژه‌ی پێكردبوو هه‌روه‌ها پێویستبوو ده‌سه‌ڵاتی له سوریادا بگۆڕیایه بۆ ده‌سه‌ڵاتێكی بنكه فراوان.\nدوای پێشكه‌شكردنی ئه‌و وتاره، یه‌كێتی ئه‌وروپاش بێهیوایی خۆی نیشانداو به‌ڵێنیدا سزای زیاتر به‌سه‌ر سوریادا بسه‌پێنێت و پاره و پولی ژماره‌یه‌كی زیاتر له به‌رپرسانی ئه‌و وڵاته بلۆك بكات.\nله‌ناوخۆی سوریاشدا به‌ڵێنه‌كانی به‌شار ئه‌سه‌د ره‌تكرایه‌وه و خۆپیشانده‌ران به‌ڵێنیاندا به‌رده‌وامبن له‌سه‌ر خۆپیشاندانه‌كان تا كۆتایی به ده‌سه‌ڵاته‌كه‌ی به‌شار ئه‌سه‌د ده‌هێنن و ئاواره‌كانی سوریاش كه ئێستا له كه‌مپه‌كانی توركیا نیشته‌جێن ناوه‌رۆكی وتاره‌كه‌ی به‌شار ئه‌سه‌دیان ره‌تكرده‌وه كه داوای لێكردبوون بگه‌رێنه‌وه وڵاته‌كه‌ی خۆیان.ک ن ن\nشه‌ش فراکسیۆنی په‌رله‌مانی کوردستان پشتگیری له گه‌لانی سوریا ده‌که‌ن\tزانكۆی ئه‌نكه‌ره لقێك له هه‌رێمی كوردستان ده‌كاته‌وه


شاندێكی ئەنجومەنی نوێنەرانی ئیتاڵیا سەردانی پەرلەمانی كوردستان دەكات\n13/02/2017 10:21:00 ص\nسەرلەبەیانی ئەمرۆ 13/02/2017 دكتۆر جەعفەر ئیبراهیم ئێمینكی جێگری سەرۆكی پەرلەمانی كوردستان پێشوازیی لە شاندێكی ئەنجومەنی نوێنەرانی ئیتاڵیا، بەسەرۆكایەتی گیوسیپی رۆمانینی سەرۆكی پەرلەمانتارانی پارتی دیموكراتی ئیتاڵی كرد.\nلەدەسپێكی دیدارەكەدا، سەرۆكی شاندی ئەنجومەنی نوێنەرانی ئیتاڵیا ئەوەی خستەروو؛ لەسەر پێشنیازی ئینستتیۆتی نێودەوڵەتی كولتووری كوردی لەرۆما، بریارماندا رایەڵەیەكی پەرلەمانی لەنێوان هەردوو پەرلەمانی ئیتاڵیاو هەرێمی كوردستان بنیاتبنێین. گیوسیپی رۆمانینی سەرۆكی پەرلەمانتارانی پارتی دیموكراتی ئیتاڵی ئاماژەی بەوەشدا، كاركردن لەسەر ئەم پرسە دەگەرێتەوەی بۆ كۆتایی ساڵی 2014 و وەك لایەنی ئیتاڵیا كار بۆ كۆكردنەوەی ئەندامانی ئەو گرۆپە كراوەو لەئێستاشدا زیاتر لە 50 پەرلەمانتارو ئەندامانی ئەنجومەنی پیران و بەشێك لەپارێزگارەكان بەشدارییان لەو پرۆژە كردووەتەوەو ئەمەش دەبێتە دەسپێكی گرنگ بۆ لێكنزیككردنەوەی زیاتری كولتووری هەردوو نەتەوەو پتەوتركردنی دۆستایەتییەكانمان.\nلەبەرامبەریشدا دكتۆر جەعفەر ئێمینكی جێگری سەرۆكی پەرلەمانی كوردستان، دەمەزراندنی رایەڵەكە بەیەكێك لەفاكتەرە گرنگەكانی پێشكەوتن و كرانەوەی زیاتری هەرێمی كوردستان بەجیهانی دەرەوە وەسفكردو راشیگەیان: دەبێت لەرێگەی ئەم رایەڵەیەوە هەم پەرلەمانتاران و هەمیش نووسەر و چالاكوانە ئەكادیمییەكانی هەرێم رۆڵێكی كارا بگێڕن بۆ پێشخستنی كۆمەڵگەكەمان و پتەوكردن و پەرەپێدانی پەیوەندییەكانی كورد لەگەڵ گەلی ئیتاڵیا.\nلەبەشێكی دیكەی قسەكانیشیدا، جێگری سەرۆكی پەرلەمان، ئەوەشی خستەروو، كە وەكو لایەنی پەرلەمانی كوردستان ئامادەن هاریكاری و پشتگیری تەواوی سەرخستنی پرۆژەكە بكەن و كاری جددی لەسەر بكەن بۆئەوەی لەنزیكترین دەرفەتدا ئەو رایەڵەیە كارەكانی بەتەواوەتی دەست پێبكات.\nجێی ئاماژەیە، ئەندامانی شاندی ئەنجومەنی نوێنەرانی ئیتاڵیا پێكهاتبوون لە "لیا كوارتەپێلا" لەكۆمسیۆنی دەرەوەی ئەنجومەنی نوێنەرانی ئیتاڵیاو "پیا مۆكاتێڵی" سەرۆكی كۆمیتەی مافەكانی مرۆڤ لەپارتی سۆسیالیستی ئیتاڵی و پرۆفێسۆر "ئەدریانۆ رۆسی" سەرۆكی بەشی زانستی ئینستیتوتی نێودەوڵەتی كولتووری كوردی لەرۆما و پرۆفێسۆر "جیۆڤانی دێسی" دامەزرێنەری ئینستتیۆتەكەو مامۆستا لەزانكۆی "تۆر ڤێرگاتا" و "د. سۆران ئەحمەد" سكرتێری گشتی و دامەزرێنەری ئینستتیتۆتەكە و "د.ئیریك بوركهاردت"ی یاریدەدەری.


ئاسایش ئەمیرێكی داعشی دەستگیركرد - تۆڕی میدیایی خەڵک\nخەڵك-بەشی هەواڵ بەڕێوەبەرایەتی گشتی كەشناسی و بومەلەرزەزانی هەرێمی كوردستان كەشوهەوای ئەمڕۆ و سبەینێی شارەكانی هەرێمی بڵاوكردەوە. بەپێی پێشبینییەكانی كەشناسی، ئەمڕۆ پێنج شەممە ئاسمان دەبێت. هەر بەپێی پێشبینییەكان، سبەینێ هەینی ئاسمان ساماڵ دەبێت و پلەكانی گەرماش بەرز دەبنەوە.\nماڵپەڕی فەڕمی یەكێتی بڵاویكردەوە، بەپێی ئەو زانیارییانەی دەستیان كەوتووە، هێزەكانی ئاسایشی سلێمانی لەچەند ڕۆژی ڕابردوودا لە شارەدێی پیرەمەگرونی سەر بە شارۆچكەی دوكان تیرۆریستێكی سەر داعشیان دەستگیر كردووە.\nهەر بەپێی زانیارییەكان شەوی 5/2/2021 هێزەكانی ئاسایش تیرۆریستەكەیان دەستگیركردووە كە ناوی (و.خ.ج)ە و ناسراو بە (ئەبو لادن) و پلەی ئەمیری لە ناو تیرۆریستانی داعش هەیە.\nلە موسڵ 15 تیرۆریست دەستگیركران


جه‌عفه‌ر حامیدی: پـێویسته گه‌مارۆکانی سه‌ر ئێران توندتربکرێن\nی مانگی یه‌ک ١٥, ٢٠١٣\nله کاتیکدا جێگری به‌ڕێوه‌به‌ری ئاژانسی نێونه‌ته‌وه‌یی وه‌زی ئه‌تۆمی هه‌رمان ناکه‌یرتس له‌گه‌ڵ کاربه‌ده‌ستانی دیکه‌ی ئه‌و ئاژانسه ڕۆژی چوارشه‌مه به پێی هه‌واڵی ئاسۆشیتدپرێس سه‌ردانی ئێران ده‌که‌ن بۆ ئه‌وه‌ی له‌گه‌ڵ کاربه‌ده‌ستانی ئێران بدوێن، ئایه‌توڵا عه‌لی خامه‌نه‌یی، ڕێبه‌ری باڵای ئایینی به پێی فه‌رمانێکی ڕۆژی سێشه‌ممه ده‌ریکردوه، تێیدا چه‌که‌کانی ناوکی قه‌ده‌غه ده‌کات.\nجه‌عفه‌ری حامیدی، ئوستادی به‌شی زانست له زانکۆی زانسته‌کانی ژیان له نۆڕۆێژ ده‌ڵێت وته‌یه‌کی له ئه‌و بابه‌ته بۆ ئێرانیـیه‌کان تازه نیـیه و " کاتی خۆشی خومه‌ینی جامی ژه‌هری خوارده‌وه و کۆتایی به شه‌ڕی ئێران و عێڕاق هێنا."\nبه بڕوای به‌ڕێز حامیدی، هه‌نگاوێکی له‌م جۆره به‌ستراوه‌ته‌وه به دوو لایه‌ن و هۆکاران. یه‌که‌م: کاربه‌ده‌ستانی کۆماری ئیسلامی له به‌جێگه‌یاندنی ئه‌و وته‌یه‌دا چه‌نده‌یان سه‌داقه‌ت هه‌یه. و لایه‌نه‌که‌ی تر ده‌گه‌ڕێته‌وه سه‌ر ئه‌رکی کومه‌ڵگای جیهانی له نێویاندا ڕۆژئاوا، ئه‌مه‌ریکا و وڵاتانی دیمۆکرات که بڕیاریان داوه پێش به پرۆگرامی ناوکی ئێرانێ بگرن، که چه‌ند گوشار ده‌خه‌نه سه‌ر ئێران.\nبه‌ڕێز حامیدی زیاتر شی ده‌کاته‌وه که ئه‌گه‌ر خامه‌نه‌یی به ڕاستی بێت، " ئه‌وه دیاره گه‌مارۆی ئابووری به‌ربینگی پـیگرتوون".\nویلایه‌ته یه‌کگرتووه‌کانی ئه‌مه‌ریکا له په‌یوه‌ندی له‌گه‌ل ڕه‌فتاری ئێران به‌رامبه‌ر به چه‌کی ناوکی سیاسه‌تی داخوا ده‌ستبه‌رداری بێت یان هه‌روا درێژه‌ی پێ‌بدات ڕێبازی "سزادان و پاداش"ی گرتۆته به‌ر.\nبه‌ڕێز حامیدی به ئاماژه کردن به سیاسه‌تی هه‌ڵخه‌ڵه‌تاندنی کۆماری ئیسلامی له ڕابردوودا، پـێداده‌گریت که چۆن تا ئێستا کۆماری ئیسلامی درۆی له‌گه‌ڵ کۆمه‌ڵگای جیهانی کردوه، "ڕێگای ئه‌وه نامێنێته‌وه که گه‌مارۆی ئابووری له سه‌ر ئێران سووک یان که‌م بکرێته‌وه." \nوتووێژی جه‌عفه‌ر حامیدی


كاتی یه‌كلاكردنه‌وه‌ی دۆخه‌كه‌یه - كارزان سه‌باح هه‌ورامی\nخه‌ریكه جه‌ماوه‌ری پارتی و خه‌ڵكی كوردستان (به‌رێز كاك مه‌سروور بارزانی) ده‌خه‌نه به‌رده‌م گه‌وره‌ترین به‌رپرسیاریه‌تی مێژوویه‌یه‌وه، ئه‌و پشتیوانیه فراوانه‌ی چاكسازی ریشه‌یی ره‌نگه دۆخه‌كه بگۆرێت، (كاك مه‌سروور بارزانی)، هه‌م پێویستی به پشتیوانی جه‌ماوه‌ری هه‌یه بۆ ئه‌م هه‌نگاوه، هه‌م ئه‌ركێكی زۆر زه‌حمه‌تیشه، چونكه ده‌بێت به‌ده‌ستێكی پۆڵاین له گه‌نده‌ڵكاران بدات و متمانه‌ی زیاتر بۆ حكوومه‌ت بگه‌رێنێته‌وه.\nلێره‌دا پرسیارێك دروست ده‌بێت؟ یان به‌رده‌وام بوون به واقعی دووئیداره‌ی و گه‌نده‌ڵی و پۆخه‌ڵه‌وات؟ یان به‌ده‌ستێكی پۆڵاین له‌وانه بدات كه به‌رده‌وامن له‌دزی كردن و گه‌نده‌ڵی له‌هه‌ردوو ئاستدا (كاك مه‌سروور بارزانی) رووبه‌رووی ئاسته‌نگ ده‌بێته‌وه، به‌ڵام ئه‌وه‌ی گرنگه به‌پشتی به‌ستن به جه‌ماوه‌ری كوردستان هه‌نگاوی كرداره‌كی بنێت و هه‌مووان پشتیوانین.\nئه‌وه‌ی هه‌یه دواین ده‌رفه‌ته له‌به‌رده‌م كاك (مه‌سروور بارزانی) بۆ ئه‌وه‌ی بتوانێت كۆتایی به‌سه‌رجه‌م ئه‌و ره‌خانه بهێنێت كه حكوومه‌ت ئیراده‌ی چاكسازی نییه و هه‌رچی زووه ده‌بێت له 1ی 7ی ئه‌مساڵه‌وه هه‌نگاوه قورسه‌كه بنرێت هه‌نگاوه‌كان یه‌كخستنه‌وه‌ی سندوقی خانه‌نشینی و كاركردن به سیسته‌می بایۆمه‌تری به‌نه‌هێڵانی دوو مووچه‌یی له كوردستان و وه‌رگرتنه‌وه‌ی قه‌رزی سه‌رجه‌م كۆمیانیاكان و رێكخستنه‌وه‌ی ئه‌و هێزانه‌ی كه وه‌ك پاسه‌وانی تایبه‌ت ناسراون و چاكسازی ریشه‌یی له داهاتی پارێزگاكان و یه‌كخستنه‌وه‌ی گومرگه‌كان.\nجیاله‌وه‌ش ئه‌م هه‌نگاوه بۆ پارتی به‌رپرسیاریه‌تی مێژویه چونكه خاوه‌نی 45 كورسی په‌رله‌مانه و سه‌رجه‌م چاوه‌كان له‌سه‌ر پارتین بۆ ئه‌وه‌ی چاكسازی ریشه‌یی بكات راسته بۆ ماوه‌یه‌ك له‌هه‌ندێك شوێنه‌وه رووبه‌رووی ئاسته‌نگ ده‌بێته‌وه به‌ڵام ئه‌گه‌ر به‌رژه‌وه‌ندی گشتیمان لا مه‌به‌ست بێت ده‌بێت به‌هه‌موو خه‌ڵكی كوردستانه‌وه پشتیوانی ئه‌و هه‌نگاوه بكه‌ین تا چیتر یاری به‌چاره‌نووسی گه‌لی كوردستانه‌وه نه‌كرێت به‌هۆی چه‌ند به‌رژه‌وه‌ندی خوازێكی كه‌مه‌وه.


سەرۆکایەتی هەرێم: لە بارەی کۆبوونەوەکەی هەرێم چاوەڕوانی لێکۆڵینەوەی وەزارەتی ناوخۆین – لڤین پرێس\nسەرۆکایەتی هەرێم: لە بارەی کۆبوونەوەکەی هەرێم چاوەڕوانی لێکۆڵینەوەی وەزارەتی ناوخۆین\nسەرۆکایەتیى هەرێمى کوردستان لە بارەی کۆبونەوەکەی شاری هەولێر روونکردنەوەیەک بڵاو دەکاتەوە و تیادا رەتیدەکاتەوە بە هیچ جۆرێک ئاگاداری کۆبونەوەکە و ناوەڕۆکی بابەتەکانیبوبێت.\nڕۆژی هەینى 2021/9/24 کۆبونەوەیەک بە ناوى (السلام والاسترداد) لە هەولێر ئەنجامدرا و کاردانەوەی لایەنە جیاوازەکانی عێراق و ناوچەکەی لێکەوتەوە و هەر لەو بارەیەوە دیوانی سەرۆکایەتی هەرێمی کوردستان رونکردنەوەیەکی بڵاوکردەوە و تیایدا دەڵێت “سەرۆکایەتیى هەرێمى کوردستان بە هیچ شێوەیەک ئاگادارى کۆبوونەوەکە و ناوەڕۆکى بابەتەکانى نەبووە”.\nدیوانی سەرۆکایەتی هەرێم وتویەتی “ئه‌وه‌ی له کۆبوونه‌وه‌که ده‌رچووه، به هیچ شێویه‌ک بۆچوون و سیاسه‌ت و هه‌ڵوێستی هه‌رێمی کوردستان نییه”.\nئاماژەی بەوەشکردووە “دووپاتى دەکەینەوە کە هەر باس و هەڵوێست و ئاراستەیەک پەیوەندى بە سیاسەتى دەرەوەوە هەبێت، بەپێى دەستوور ده‌سه‌ڵاتی حکومه‌تی فیدراڵییە و هەرێمى کوردستان لەمبارەیەوە به ته‌واوی پابەندى سیاسەتى دەرەوەى عیراقە”.\nباسی لەوەشکردووە “داوا له هه‌موو لایه‌ن و هێزه عیراقییه‌کان ده‌که‌ین بابه‌ته‌که ئارامتر وه‌رگرن و هه‌موومان چاوه‌ڕێی ئه‌نجامی لێکۆڵینه‌وه بین که له‌لایه‌ن وه‌زاره‌تی ناوخۆی حکومه‌تی هه‌رێمی کوردستانه‌وه به‌ڕێوه ده‌چێت”.\nحکومەتی هەرێم: پابەندین بە سیاسەتی دەرەوەی عێراق\nدوای هەزار رۆژ بەڕێوەبەری کۆمپانیای هواوی ریی پێدرا کەنەدا بەجێ بهێڵێت


ده‌رئه‌نجامی کۆنگره‌ی عه‌ره‌ب له به‌غدا\nڕۆژی پـێـنجشه‌ممه له به‌غدا 23 هه‌مین کۆنگره‌ی لوتکه‌یی عه‌ره‌ب کۆتایی پـێهات.\nسه‌باره‌ت به ده‌رئه‌نجامی کۆبوونه‌وه‌که و ئه‌و خاڵانه‌ی ڕێبه‌رانی عه‌ره‌ب له‌سه‌ری ڕێـکه‌وتوون، حه‌یده‌ر که‌ریم له به‌شـی کوردی ده‌نگی ئه‌مه‌ریکا گفتوگۆی له‌گه‌ڵ گۆران تۆفیق په‌یامنێری ده‌نگی ئه‌مه‌ریکا له به‌غدا کرد.\nگۆران تۆفیق ده‌ڵێت مه‌سه‌له‌ی قه‌یرانی ناو سوریا گرنگترین بابه‌تی کۆنگره‌که بووه و تیایدا دوا ده‌رفه‌ت دراوه‌ته سه‌رۆکی سوریا به‌شـار ئه‌لئه‌سه‌د بۆ جێبه‌جێـکردنی پـلانه‌که‌ی کۆفی ئه‌نانی نێردراوی تایبه‌تی نه‌ته‌وه یه‌کگرتووه‌کان و عه‌ره‌ب بۆ مه‌سه‌له‌ی سوریا.\nده‌ڵێت پاشـان کێشه‌ی عه‌ره‌ب - ئیسرائیل گرنگی پـێدراوه و جارێـکی دیکه وڵاتانی عه‌ره‌ب پشـتگیری خۆیان بۆ فه‌ڵه‌سـتینیـیه‌کان ده‌ربڕی و قودسیان وه‌ک به‌شێـکی خۆرهه‌ڵاتی فه‌ڵه‌سـتین نازه‌دکرد. هه‌روه‌ها ناوچه‌ی جۆلانیش به ناوچه‌یه‌کی داگیرکراو له لایه‌ن ئیسرائیله‌وه له‌قه‌ڵه‌م درا.\nڕێبه‌رانی عه‌ره‌ب هه‌روه‌ها بڕیاریان داوه هه‌موو جۆره تێرۆرێـک سه‌رزه‌نشت بکه‌ن، ئینجا له ژێر هه‌ر چ ناوێـکدا بێت.\nسه‌باره‌ت به ئابوری وڵاتانی عه‌ره‌ب، بڕیار دراوه ئابوریـیه‌کانیان یه‌ک بخه‌ن و تۆڕه‌کانی کاره‌بای وڵاتانی عه‌ره‌بی به یه‌که‌وه بـبه‌سـترێنه‌وه و ئاسایشی ئاو له ناوچه‌ی عه‌ره‌بی بـپارێزرێت و کار بۆ گه‌شه‌پـێـکردنی که‌رتی گه‌شـتوگوزاری وڵاتانی عه‌ره‌ب بکرێت.\nده‌توانن گوێبیسـتی ده‌قی ڕاپـۆرته‌كه بن له ڕێـگه‌ی كلیـكـكردنی ئه‌و فایله ده‌نـگیـیانه‌ی سه‌ره‌وه‌ی ده‌سته چه‌پ، ماوه‌كه‌ی 9 خوله‌كه.


په‌یوه‌ندی ئێران و ئه‌مریکا له به‌رجام زیاتر تێپه‌ڕ ناکات - Mehr News Agency\n23 gelawêjê 2016 - 08:17\nNews Code 4986\nڕاوێژکاری تایبه‌تی ئۆباما له گفتوگۆ له‌گه‌ڵ مێهر:\nپه‌یوه‌ندی ئێران و ئه‌مریکا له به‌رجام زیاتر تێپه‌ڕ ناکات\nبارنت ڕۆبین به ئاماژه به‌م بابه‌ته که ئه‌گه‌ری ئه‌وه‌ی ئه‌مریکا و ئێران ناکۆکییه‌کانیان له به‌رجام زیاتر چاره‌سه‌ر بکه‌ن که‌مه، وتی: به‌ڵام سه‌ره‌ڕای هه‌موو ئاسته‌نگه‌کان به‌رجام سه‌ر ده‌که‌وێت.\nئاژانسی مێهر، به‌شی نێونه‌ته‌وه‌یی، جه‌واد حه‌یرانی نیا - مه‌ریه‌م خورمایی: دوای نزیک بوونه‌وه له هه‌ڵبژاردنی سه‌رۆک کۆماری ئه‌مریکا، دۆناڵد ترامپ به ئاشكرا باسی جێبه‌جێ نه‌کردنی به‌رجام ده‌کات.\nته‌نانه‌ت گه‌ر ئه‌م قسانه دروشم بن دواجاریش جێبه‌جێ نه‌کرێن، ئه‌وه زه‌بر له په‌یوه‌ندی نێوان هه‌ر دوو وڵات ده‌دات.\nبه مه‌به‌ستی لێکدانه‌وه‌ی ئه‌م بابه‌ته گفتوگۆیه‌کمان له‌گه‌ڵ دوکتور بارنت ئاڕ ڕۆبین، به‌ڕێوه‌به‌ری ناوه‌ندی لێکدانه‌وه‌ی ئاشتی و به‌ر گرتن به ناکۆکییه‌کان له نیۆیۆرک ئه‌نجام داوه.\nدوکتور ڕۆبین هه‌روه‌ها ڕاوێژکاری سه‌ره‌کی ئۆباما بۆ کار و باری ئه‌فغانستان و پاکستانه.\n*پێش بینی ئێوه له داهاتووی ڕێککه‌وتنی ناڤۆکی یان به‌رجام چییه؟\nگرووپی زۆر به هێز هه‌یه که نایانه‌وێت به‌رجام له نێوان ئه‌مریکا و ئێران سه‌ربکه‌وێت و به ته‌واوی هێزه‌وه دژی ئه‌م ڕێککه‌وتنه‌ن.\nئه‌م گرووپانه هه‌موو هه‌وڵی خۆیان له‌سه‌ر ئه‌م بابه‌ته چڕ کردووه تاکوو بیانۆیه‌ک له لایه‌نی به‌رانبه‌ر بدۆزنه‌وه و ڕێککه‌وتنه‌که بخه‌نه ژێر گومان.\nمن ئاگادارم که ئێران له خێرایی لاچوونی گه‌ماڕۆکان ڕازی نییه و ڕێبه‌ری باڵای ئێران له‌م دۆخه ناڕازییه و ئه‌مریکا به فێڵ و ته‌ڵه‌که کردن تۆمه‌تبار ده‌کات.\nبه‌ڵام من دڵنیاتان ده‌که‌مه‌وه؛ من له نزیکه‌وه ده‌یبینم که چه‌ند به‌رپرسانی ده‌وڵه‌تی ئۆباما له دوای جیبه‌جێ کردنی ئه‌م ڕێککه‌وتنه‌ن و خۆشتان لێره (ئه‌مریکا) ئاگادارن که چه‌ند به‌ربه‌ست بۆ ئه‌م ڕێککه‌وتنه دروست ده‌کرێت.\nبه‌ڵام ئه‌وه‌ی گرنگه که هه‌ر دوو لا به باشی بزانن ئه‌م خاڵه‌یه که ڕێککه‌وتنی ناڤۆکی له به‌رژه‌وه‌ندی ئه‌مریکا و ئێرانه و هه‌ر ئه‌مه‌ش ده‌بێته هۆی ئه‌وه‌ی که دواجار به دڵنیایه‌وه به‌رجام سه‌رکه‌وێت.\n*ئایا لاتان وایه که سه‌رۆک کۆماری داهاتووی ئه‌مریکا پێبه‌ند ده‌بێت به به‌رجامه‌وه؟\nئه‌گه‌ری زۆره که کلینتۆن ببێته سه‌رۆک کۆماری ئه‌مریکا که خۆی دانی به‌سه‌ر ئه‌م ڕێککه‌وتنه له‌گه‌ڵ ئێراندا ناوه و هه‌روه‌ها ئه‌ندامی حزبی دیموکڕاته و ئه‌م حزبه‌ش پشتگری ڕێککه‌وتنه‌که ده‌کات.\nبه‌ڵام کلینتۆن له‌گه‌ڵ گه‌ماڕۆی مووشه‌کی بۆ سه‌ر ئێرانه و هه‌روه‌ها ئێران تۆمه‌تبار ده‌کات به پشتگری تیرۆریزم. ئه‌مه ڕه‌نگه دواجار وه‌ک یاسا ده‌ربچێت و ببێته هۆی ناکۆکی.\nهه‌ڵبه‌ت تاکوو ئێران هیچ کارێک نه‌کات، ئه‌وه هیچ گه‌ماڕۆیه‌کی مووشه‌کی دیکه به‌سه‌ر ئێراندا ناسه‌پێت، به‌ڵام سه‌ره‌ڕای ئه‌مانه‌ش سیستمی بانکی ئه‌مریکا که هه‌موو دۆلاری جیهانی کۆنترۆڵ کردووه ده‌توانێت ناوه ناوه کێشه دروست بکات له نێوان دوو لایه‌ن دا.\nهه‌روه‌ها کۆنگرێسی ئه‌مریکا به لۆبی کردنی ئیسڕائیلییه‌کان و سعوودییه‌کان له دوای سه‌پاندنی گه‌ماڕۆی نوێیه و ئه‌مانه‌ش خۆیان دواجار ده‌توانن کێشه دروست بکه‌ن.\nئه‌مریکا ده‌ڵێت که ئه‌م گه‌ماڕۆیانه په‌یوه‌ندی به گه‌ماڕۆوه ناڤۆکییه‌کانه‌وه نییه، به‌ڵام ئێران ده‌ڵێت که ئه‌مریکا خه‌ریکی فێڵ کردنه و ڕۆحی به‌رجامه‌که‌ی پێشل کردووه که بڕیار بووه گه‌ماڕۆکان بسڕێته‌وه، به‌ڵام سه‌ره‌ڕای ئه‌م ناکۆکیانه ده‌کرێت له جێگه‌یه‌کدا کێشه‌کان چارسه‌ر بکرێت و به‌رژه‌وه‌ندی هه‌ر دوولای تێدا له‌به‌ر چاو بگیردرێت، به‌ڵام له به‌رجام زیاتر په‌یوه‌ندی نێوان ئێران و ئه‌مریکا په‌ره ناسێنێت.\n*ئه‌گه‌ر سه‌رۆک کۆماری داهاتووی ئه‌مریکا به‌رجام پێشێل بکات، هاوپه‌یمانه‌کانی واشنتۆن له‌م کاره پشتیوانی ده‌که‌ن؟\nنه‌خێر و ته‌نانه‌ت گه‌ر ئه‌مریکا گه‌ماڕۆی نوێش بسه‌پێنێت (هه‌ڵبه‌ت به‌و مه‌رجه‌ی ئێران هیچی نه‌کردبێت) هاوپه‌یمانه‌کانی ئه‌مریکا له ئه‌ورووپا و جیهان پشتیوانی له ئه‌مریکا ناکه‌ن و ئه‌مه‌ش کێشه‌یه بۆ ئه‌مریکا.


ئاژانسی ده نگو باسی کوردستان: بێ دەسەڵاتی و بێ کەسی وایە!! ئەمریکا بۆ ئەوەی تورکیا هاوکاری بێت لە گەمارۆدانی ئابووری ئێران دا سێ کورد و ١٢ ملیون دۆلاری خۆیی دەکات بە قوربانی. کورد بووە بە قۆچی قوربانی\nبێ دەسەڵاتی و بێ کەسی وایە!! ئەمریکا بۆ ئەوەی تورکیا هاوکاری بێت لە گەمارۆدانی ئابووری ئێران دا سێ کورد و ١٢ ملیون دۆلاری خۆیی دەکات بە قوربانی. کورد بووە بە قۆچی قوربانی\nWho works at US Foreign Ministry\nWe beg your uncle Mr. President Trump\nThe three people are our brothers\nBecause we urge US Secretary of State to take back the decision against them three people they are innocent.\nWhat has happened in Turkey to the Kurdish nation only Turkish fascist regime is responsible for\nجا نازانم بوودەبیت هەر کورد قوربانی بیت لە ناوچەکەدا دەولەتی ئەوکاتی تورکیا بە کارتی عیراق لە کاتی سەدامدا ئەمتیازی لە ئەمەریکا گرت و سەببی دەست بە سەر بوونی وەرۆک ئاپۆ بوو ئیستاش ئەمەریکا چوونکە پێویستی بە هاوکاری تورکیا هەییە لە مەر ئەلقەی گەماروکانی سەر رژیمی ئاخوندەکانی ئیران و رژیمی تاشیستی تورکیا بە کارتی ئیران وەک کارتی گووشار خەریکی ئەمتیازی زیاتر وەرگرتنە لە ئەمەریکا یەکیک لە ئەمتیازەکانی رژیمی تاشیستی تورکیا ئەوە بوو کە وەزارەتی دەرەویی ئەمەریکا ١٢ میلیۆن دۆلاری تەرخان کردوە بوو پیداکردنی جیگایی٣ کەس لە سەرۆکەکانی پارتی کریکارانی کوردستان پە کەکە و وەزارەتی دەرەویی ئەمەریکا ئەم ٣ بەریزیی بە ئەوە تومەتبارکردوە کە گواییە لە سالەکانی ٢٠١٥ ، ٢٠١٦ هیرەشیان کردوتە سەر تورکیا بەلام وەزارەتی دەرەویی ئەمەریکا باسی کومەلکۆژی کوردەکانی باکووری کوردستانی نەکردوە بە دەستی رژیمی تاشیستی تورکیا کە نیزیکی ٣٥٠٠ خەلکانی سڤیل بە دەستی ئەرتشی تورکیا کۆژراوەن لە باکووری کوردستان بەلام وەزارەتی دەرەویی ئەمەریکا باسی کوشتاری خەلکی عەفرین ناکات کە تورکیا بە هەزاران خەلکی سڤیلی لە عەفرین کوشتووە.\nوەلاتە زەل هیزەکان لە دویی برژەوندی خۆیان دەگرین کاتیک پێویستیان بە کەسانیک هەبوو هیچ نالین بەلام کاتیک کاروئیشیان بە ئەو کەسانە نەما دەلێن برۆن خۆتان ئەو موشکیلە درۆست بکەن سوپایی قودەسی ئیران بە برچاویی سوپای ئەمەریکاوە هات کەرکوکی داگیرکرد هیچیان نەگوت تەنانەت قسەیشیان نەکرد . ئیستا ئەردۆغان بە بوونەیی گەمارویی ئابووری لە سەر رژیئمی ئاخوندکان خەریکە ئەمتیازی زیاتر لە ئەمەریکا وەربگریت و ئیستا ئەمەریکا پێویستی بە هاوکاری تورکیاییە کە تورکیا لە ئەم هەلی بووی رەخساوە کەلک وەردەگریت.. . من چەند سالێک پیش ئیستا یانی سالی ٢٠١٤ کاتیک لە ئیسرائیل بووم سەفیری ئەمەریکام بینی لە تەلابیب وەتی خەلکی کاملای وەتم خەلکی کوردستان وەتی کام بەشی کوردستان وەتم رۆژهەلەاتی کوردستان وەتی چوون هاتووەیی بوو ئیسرائیل وەتم حەز لە ئیسرائیل دەکەم وەتی زۆر باشە وەتم جەنابتان کارمەندی سەفارەتی ئەمەریکای وەتی بەلی وەتم باشە بوو ئیووە یارمەتی کورد نادەن تا بەبیت بە دەولەت و برژەوندیەکانی ئمەریکاش لە ناوچەکە بەپاریزیت؟ لە وەلامدا وەتی بەراستی خەلکی کورد خەلکیکی باشە من خۆم سەردانی هەولیرم کردوە بەلام یەکدەست نین هەر حیزب و دەیت بوو لای ئیمە دژ بە ئەو حیزبەکی دیکە چتی ناشیرین دەلێت و زۆر جیگای بروا نین ئەمەریکا چەند سالە داوا لە بەریز مسعود بارزانی دەکات کە ریز لە ماڤی خەلکی کوردستان بگریت دەست لە تاکرەویی هەلگریت بەلام گویی نادات بە ئیمە.. منیش وەتم ئەگەر ئیووە بتوانویت دەتوانن ئەو کیشەییش چارەسەر بکەن فیرگەی باش لە کوردستان درۆست بکەن بە هاوکاری کوردەکانی دیکە ، لە وەلامدا وەتی کورد زۆ هەلدەخلتیت و زۆیش باوەر دەکات وەتم شاید چەند کوردیک وەها بن بەلام گەشت گەلی کورد وەها نین وەتی بەریز پول بریمر زۆر لە گەل کوردەکاندا کاری کردوە و چەند دەرۆننانسیش لە ناو کوردەکاندا کاریان کردوە کوردە سیاسیەکان زۆربەیان گەندەلن ..\nله لایه‌ن ئاژانسی ده نگو باسی کوردستان ajansknews kl. ۸/۱۶/۱۳۹۷ ۱۰:۵۶:۰۰ قبل‌ازظهر


لاپه‌ڕه‌یك له مێژووی زێڕینی كوردستان، قه‌ڵای سنه / عه‌تا ریازی – زاگرۆس پۆست\nماڵەوە / وتار / لاپه‌ڕه‌یك له مێژووی زێڕینی كوردستان، قه‌ڵای سنه / عه‌تا ریازی\nلاپه‌ڕه‌یك له مێژووی زێڕینی كوردستان، قه‌ڵای سنه / عه‌تا ریازی\nدوو شه‌ممه 5 تشرینی یه‌كه‌م 2015\tوتار 352 جار خوێنراوه‌ته‌وه\nبه پێ په‌یمانێ كه له نیوان سوڵه‌یمان خان ئه‌رده‌ڵان وشاسه‌فی سه‌فه‌وی واژو كرابوو سوڵه‌یمانخان (١٦٣٦-١٦٥٧) كوڕی ته‌یمورخان ئه‌رده‌ڵان له ساڵی ١٦٣٧دا هاو كات له گه‌ڵ وێران كردنی قه‌ڵاكانی زه‌ڵم،پاڵه‌نگان و مه‌ریوان قه‌ڵای حه‌سه‌ناوایچ كاول كرد!!!!و به جێگای ئه‌وه دژێك له پاڵ ئاوایی سینه (كه ئه‌مڕۆ به باشگای ئه‌فسه‌ران ناسراوه ) دروس ده‌كات و ده‌یكا به ناوه‌ندی حكوومه‌تی ئه‌رده‌ڵان.\nنێوی ئه‌م قه‌ڵایه نیابووه سینه‌دژ . بگاری كات ده‌یكاته ،،سنه دژ،،  پاشان ،،سنه دج،، له دوواییا به ،،سنه‌ندج،،.\nبه ده‌ور قه‌ڵاكه خانوگه‌لێكی نشینگه‌هی، گه‌رماو(حمام) ، بازاڕ و مزگه‌وتێك دروست ده‌كا. بۆ دابین كردنی ئاوی قه‌ڵاكه یه‌ك ڕشته كه‌رێز له ناو ده‌شتی ،،سه‌ر نوێ،،ئه‌كه‌نێ .\nبینای سه‌ره‌كی قه‌ڵاكه له ده‌وران خه‌سره‌وخان یه‌كم (١٦٨٠-١٦٨٢)كوڕی سوڵه‌یمان خان ده‌ستی پێ ده‌كات و هه‌تا ده‌ورانی ئه‌مانوڵا (١٧٩٩-١٨٢٥) ده‌خایه‌نێت.\nهه‌ر یه‌ك له میره‌كانی ئه‌رده‌ڵان بینایكیان به قه‌ڵاكه زیاده ده‌كردو به مه‌یلی خویان ده‌یانڕازانده‌وه.\nحه‌سه‌نعه‌لیخان ئه‌رده‌ڵان(١٧٤٥-١٧٥٠) له ساڵی ١٧٠٥زایینی چه‌ند تالار و عیماره‌تی گه‌وره‌ی تێدا دروست كرد. هه‌ر وه‌ها له ناو شاری سنه مزگه‌وت و فێرگه‌یكی گه‌وره دروس ده‌كا كه دوو میناره‌ی به‌رزی بووه. ئه‌م میناره‌گه‌له نیزیكه‌ی سه‌د ساڵ له سه‌ر جێكای خویان مابوونه‌وه.\nله ده‌ورانی ئه‌مانۆڵا خان ئه‌رده‌ڵان كه مه‌زهه‌بیكی توندڕه‌و بوو فه‌رمانی ڕۆخاندنی مزگه‌وت و میناره‌كان ده‌درێ و به جێگای ئه‌وانه باخێ به نێوی باخی فیرده‌وس دروست ده‌كرێ.\nئه‌مانۆڵا خان په‌ڕه به قه‌ڵا‌كه ده‌دات و تالارێكی گه‌وره‌ی تێدا دروست ده‌كات كه زه‌وییه‌كه‌ی به مه‌ڕمه‌ڕێكی نیمه ڕوون فه‌رش كرابوو. به شوێن ئه‌وه تالارێكی دیكه‌ی گه‌وره دروس ده‌كات و وێنه‌ی پادشاگه‌لی گه‌وره‌ی جیهان وه‌كوو ناپۆلێئۆن ئیمپراتوری فه‌ڕانسه،ئه‌لێكساندر تزاری ڕووسییه …و وێنه‌ی چه‌ند شه‌ڕێكی گه‌وره و به‌ناوبانگی جیهانی به سه‌ر دیواره‌كانی تالاره‌كه ده‌كێشێ.\nله ناو تالارێكی دیكه كه هه‌ر به فه‌رمانی ئه‌و دروست كرابوو وێنه‌كانی ١١ پادشای ئه‌رده‌ڵان و تابلۆیكی جووان له ڕۆخانه‌ی قشڵاخ دیواره‌كانی ده‌ڕازانده‌وه، به‌و جۆره‌ی كه له دائیره‌تۆلمه‌عاریفی ئیسالمیا هاتووه ئه‌م تابلۆگه‌ره هه‌تا ساڵی ١٩١٧ به سه‌ر دیواره‌كانا مابوون.\nله ده‌ورانی ڕه‌زاخان پیاوێك به نێوی ،،عه‌لی موحه‌مه‌د به‌نی ئاده‌می،، ناسراو به ،،شه‌ریفه‌لده‌وڵه ،،فره‌یك له ئاسه‌واره‌كانی ئه‌م قه‌ڵایه له ناو برد. حه‌وزێكی مه‌ڕمه‌ڕی كه له به‌ردی یه‌شم دروست كرابوو هه‌ڵ ده‌كه‌نگێت و ده‌نێرگێته تاران و له ناو یه‌كێك له كۆشكه‌كانی ڕه‌زاخانا دای ده‌مه‌رزنن.\nله ناو ئه‌م قه‌ڵایه جگه له عیماره‌ته‌كان چه‌ندین باخ و دوو گه‌رماو و چه‌ند حه‌سێڵی تێدا بووه.\nهه‌ر چه‌نده‌ی كه ئه‌م قه‌ڵایه له كۆشك ده‌چوو به‌ڵام زۆر شێوه‌ی قه‌ڵاكانی كوێستانی ده‌دا.\nمیعماری ئه‌م قه‌ڵایه سه‌فه‌وی بووه و تایبه‌تمه‌ندیگه‌لی میعماری ئه‌سپه‌هانی زۆری تێدا بووه.\nبۆ به‌ر گری له قه‌ڵاكه شووره‌یك به ده‌وریا كێشرابوو كه چووار ده‌روازه‌ی بوو.\nده‌روازه‌ی قه‌ڵای چووارلان به‌ره‌و ڕۆژاوا،ده‌روازه‌ی سه‌رته‌پۆڵه به‌ره‌و باكوور، ده‌روازه‌ی عه‌بدولعه‌زیم به‌ره‌و قیبله و ده‌روازه‌ی ئاغه ڕه‌حیم(یان بازاڕ) به‌ره‌و ڕۆژهه‌ڵات.\nئه‌م قه‌ڵایه تا ساڵی ١٨٥١ كه ڕووسه‌كان بۆ یه‌كم جار له سنه نه‌قشه‌به‌رداریان كرد هه‌ر به كار ده‌هات.\nبه‌ڵام ئێستا قه‌ڵاكه به تێكڕا وێران كراوه‌وجگه له ناوه‌كه‌ی هیچێكی لێ نه‌ماوه. به جێگه‌ی ئه‌وه ساختمانی باشگاهی ئه‌فسه‌ران و ستادی له‌شكه‌رو چه‌ند بینایكی سه‌ربازی دروست كراون.\nبابه‌تگه لێ كه له سه‌ر ئه‌نتێرنێته‌وه بڵاو بوونه‌ته‌وه


دکتۆر کەمال میروادەلی : پرۆژەی دەستوورنامەی هەرێمی باشووری کوردستان . – WTARIKURD\nدکتۆر کەمال میروادەلی : پرۆژەی دەستوورنامەی هەرێمی باشووری کوردستان .\nچوارچێوەی سیاسیی و دەستووریی هەرێمی باشووری کوردستان\nدکتۆر کەمال میروادەلی\nبەشی یەکەم : دەستوورنامەی هەرێمی باشووری کوردستان\nبەشی یەکەم .\nپێشەکی دەستوورنامەی هەرێمی باشووری کوردستان\nبە ناوی خوداوەندی بەخشندەو میهرەبان\nئێمه گه‌لی باشووری کوردستان\n– بە ئاگاداریی له مێژووی داگیرکردن و چەوساندنەوەو جێنۆسایدەکانی ئەنفال و زۆرو ستەمی رابردوومان؛\n– بۆ به‌رز- ڕاگرتنی یادو خەباتی هەموو ئه‌وانه‌ی بۆ دادو ئازادیی له خاکی ئێمه‌دا و لە پێناوی ئێمەدا قوربانیان دا؛\n– بۆ رێزگرتن له وانه‌ی بۆ بنیاتنان و گه‌شه‌کردنی وڵاته‌که‌مان ره‌نجیان داوه و\n– له باوه‌ڕمانه‌وه که ئه‌م وڵاته هی هه‌موو ئه‌وانه‌یه که تێیدا ده‌ژین ، یه‌کێتییمان هه‌یه له جیاوازییدا و ، [ دیمۆکراسیی و دادو یەکسانیی ] پێویستترین و پتەوترین بنەمای هاو- وڵاتبوون و یەکێتی نەتەوەیین ؛\n– لە باوەڕی پتەومانەوە کە هەرێمی باشووری کوردستان هۆکارو هێزێکی دیمۆکراتیی و ئاشتییخوازە بۆ پاراستنی سەقامگیریی لە ناو عێراق و تەواوی ناوچەی رۆژهەلاتی نێوەندا و، بۆ پێکەوەژیانی بەئاشتیی نەتەوەکان و چارەسەریی دیمۆکراتیی بۆ کێشەکان\nئێمه ، له به‌ر ئه‌وه ،\nبە هەستی بەرپرسیارێتی و شانازییەوەو ، لە رێگای رێفراندۆمی ئازادەوە ،:\nئه‌م ده‌ستوورنامەیه وه‌ک به‌رزترین یاسای بنچینەیی باشووری کوردستان پەسند دەکەین ،\nله پێناوی :\n– سارێژکردنه‌وه‌ی برینه‌کانی ناکۆکی رابردوو – و دامه‌زراندنی کۆمه‌ڵگایه‌ک له سه‌ر به‌ها‌کانی دیمۆکراسی و دادپه‌روه‌ریی کۆمه‌ڵایه‌تیی و مافه بنه‌ره‌تییه‌کانی مرۆڤ دامه‌زرابێ\n– دانانی بناغه‌و چوارچێوەی دەستووریی بۆ کۆمه‌ڵگایه‌کی دیمۆکراتیی کراوه‌و ئازاد که تێیدا حکومه‌ت له سه‌ر خواستی خه‌ڵک دامه‌زراوه‌و هه‌موو هاولاتییه‌ک وه‌ک یه‌ک له لایه‌ن یاساوه پارێزراوه و ماف و ئازادییەکانی زامنکراون\n– باشکردنی ئاست و چۆنێتی ژیانی هه‌موو هاووڵاتیان و ئازادکردن و بەکارخستنی وزه‌و توانای په‌نهانی هه‌موو که‌سه‌کان و\n– بنیاتنانی کوردستانێکی دەستووریی دیمۆکراتیی پێشکەوتنخواز که بتوانێ لە پاشەرۆژدا مافی چارەنووسی نەتەوەیی خۆی بە خواستی ئازادی خۆی بڕیار بدات و ببێتە نموونەی رێبەرو هیوابەخش و پشتیوانی کورد لە هەموو بەشەکانی کوردستاندا\nبەندی یەک : چوارچێوەی سیاسیی و دەستووریی هەرێمی کوردستان\nبڕگەی ١ : هەرێمی باشووری کوردستان خاکی کوردو کوردستانییەکانە . هەموو هاولاتییەکی ئەم ولاتە وەک یەک مافی یەکسانی لە ژیان لەم خاکەداو بەهرەمەندبوون لە سەرچاوەو داهات و دەرفەتەکانی کارو خۆشگوزەرانی و پەروەردەو پێگەیشتن و گەشەکردن و بەختەوەریی هەیە . ئەم دەستوورە مافی ژیان و ئازادیی و یەکسانیی بەرامبەر یاساو ملکدارێتیی و کارو وەزیفەو دەرفەتی یەکسان بۆ هەموو هاولاتییان بێ جیاوازیی رەنگ و رەگەزو نەژادو ناوچەو بیرو راو ئایین و ئایینزاو هەر جۆرە جیاوازییەکی تر زامن دەکات .\n1,219 جار بینــراوە لەڕەهێڵپۆست بینراوە\nهێمن ڕەئووف : دەگەڕێتەوە .. نا !! ناگەڕێتەوە !!!


ئەنجومەنی وەزیرانی هەرێمی لە کۆبونەوەی ئەمڕۆیدا بڕیاری ڕێکخستنەوەی داهاتە گشتییەکان و دوو پڕۆژە یاسای پەسەندکرد.\nئەمڕۆ چوارشەممە، ئەنجومەنی وەزیرانی هەرێم، بە سەرپەرشتی مەسرور بارزانی و ئامادەبونی قوباد تاڵەبانی، کۆبونەوەی ئاسایی هەفتانەی ئەنجامدا، لە بڕگەی یەکەمی کۆبونەوەکەدا گفتوگۆ دەربارەی میکانیزمی جێبەجێکردنی ماددەی پێنجەم لە یاسای چاکسازی ژمارە2ی ساڵی 2020 تایبەت بە ڕێکخستنەوەی دەرماڵەکان کرد.\nبەگوێرەی ڕاگەیەندراوێكی ئەنجومەنی وەزیران ، بڕگەی دووەمی کارنامەی کۆبونەوەكە، تایبەت بوو بەخستنەڕووی داهاتە ناوخۆییەکان و ڕۆڵی وەزارەتە تایبەتمەندەکان لە برەودان و هەمەچەشنکردن و ڕێکخستنەوەی داهاتی ناوخۆی هەرێم و ئاستی پابەندیی وەزارەتەکان و پێداچونەوە بە ڕەسمی خزمەتگوزارییەکان.\nهەروەها لە كۆبوونەوەكەدا ئەنجومەنی وەزیران هەردوو ڕەشنوسی پڕۆژە یاسای (هەمواری یاسای وەزارەتی دارایی و ئابووری لە هەرێمی کوردستان) بە ئاڕاستەی هێنانەکایەی بەڕێوەبەرایەتییەکی گشتی لە وەزارەتی دارایی و ئابووری بۆ رێکخستنی کەرتی دڵنیایی و چاودێریکردنی کۆمپانیاکانی کەرتی تایبەت لە بواری چالاکییەکانی دڵنیایی لە هەرێمی کوردستان و ( بەرهەمهێنان و هاوردەکردنی بنەتۆ و شەتڵ و تۆمارکردن و پەسەندکردن و پارێزگاریکردن لە تەرزە کشتوکاڵییەکان) کە ئامانجی سەرەکی ئەم پڕۆژەیاسایە رێکخستن و هاندانی کەرتی تایبەتە بۆ بەرهەمهێنانی بنەتۆ و شەتڵ و هاوردەکردنی بنەتۆ لە ژێر سەرپەرشتی وەزارەتی کشتوکاڵ و سەرچاوەکانی ئاو پەسەندكرد.\nقوباد تاڵەبانی: نیەتی حکومەتی هەرێم چارەسەرکردنی هەموو کێشەکانی نێوان هەرێم و بەغدادە\nگۆڕان پشتیوانیی خۆی بۆ خوێندكاران ده‌ربڕی\nبزوتنەوەى گۆڕان داوادەکات حکومەت و وەزارەتە پەیوەندیدارەکان لەبری بەکارھێنانی توندوتیژی و گوێنەگرتن لە داواکانیان، داخوازییەکانیان جێبه‌جێبكه‌ن و دەرماڵە…\nلە هەفتەیەکدا دوو کچی کورد لەسەر ڕەتکردنەوەی شووکردن کوژراون\nلە ماوەی هەفتەیەکدا دوو کچی کورد دوای ئەوەی ڕەتیانکردووەتەوە شووبکەن، لەلایەن خوازبێنیکەرەکەیانەوە کوژراون. لە تازەترین ڕووداودا، کچێکی خەڵکی…\nبافڵ تاڵەبانی ستایشی فەیسەڵ كەریم خان دەكات\nهاوسەرۆكی یەكێتی لە سەردانێكدا بۆ لای كوڕانی كەریم خانی برادۆستی ستایشی ئەو بنەماڵەیەی كرد و دەنگەكانی فەیسەڵ كەریم…\nوەزارەتی بەرگریی تورکیا لەسەر هێرشەکانی بۆسەر سنوری هەرێم ڕاگەیەندراوێکی بڵاوکردەوە\nوەزارەتی بەرگریی تورکیا لەسەر ڕاگەیاندنی دوو ئۆپەراسیۆنی سەربازی لە سنورەکانی هەرێمی کوردستان ڕایگەیاند، ئەو دوو ئۆپەراسیۆنە بۆ سەر…


جەواد زەریف: ئەمریکا نەوتى وڵاتانى عەرەبى بەلاوە گرنگترە وەک لە خوێنى هاوڵاتییەکانیان\n12:49 هه‌ینی 20 ئه‌یلول 2019\nوەزیرى دەرەوەى ئێران لە دواین وتەیدا لەبارەى گرژییەکانى ئەمریکا و وڵاتەکەى دەڵێت، ئەمریکا نەوتى وڵاتانى عەرەبى بەلاوە گرنگترە وەک لە خوێنى هاوڵاتییەکانیان.\nلە نوێترین نوسینیدا لە تویتەر، کە لەبارەى گرژى پەیوەندییەکانى وڵاتەکەى و ئەمریکا بڵاویکردووەتەوە، ئەمڕۆ هەینى 20ى ئەیلولى 2019 محەمەد جەواد زەریف، وەزیرى دەرەوەى ئێران ڕایگەیاندووە: “خوێنى عەرەبى بەرامبەر نەوتى عەرەبە، ئەوەش ئەلفوبێى سیاسەتى ویلایەتە یەکگرتووەکانى ئەمریکایە”.\nزەریف ئاماژەى بۆ ئەوەشکردووە، چوار ساڵە بۆردوومانى یەمەن دەکرێت و نزیکەى 100 هەزار خەڵکى کوژراوە و 20 ملیۆن خەڵک توشى کەمخۆراکى بوون و زیاتر لە دوو ملیۆن منداڵیش توشى نەخۆشى کۆلێرا بوون، ئەمریکا لە بەرامبەر ئەو تاوانەنانەدا بێدەنگە و دەرفەتی تەواویشى بۆ تاوانباران ڕەخساندووە.\nبە وتەى وەزیرى دەرەوەى ئێران، لە بەرامبەر وەڵامى یەمەنییەکان بۆ ئەو تاوانانەى لە دژیان ئەنجامدەدرێت، هێرشیان کردووەتە سەر کۆمپانیا نەوتییەکانى سعودیە، ئەو کارە بەلاى ئەمریکاوە بەدەستپێکردنى شەڕ هەژمار دەکرێت و ڕەتیشدەکریتەوە.\nئەو کچەى حەمکۆ دەستدرێژی کردووەتە سەری ئامادە نییە شوی پێ بکات\n17:36 چوار شه‌ممه 09 تشرینی یه‌كه‌م 2019\nئۆپەراسیۆنەکەى تورکیا سێ قۆناغە کە ناوچەکانى تری ڕۆژئاوا دەگرێتەوە\n12:09 دوو شه‌ممه 14 تشرینی یه‌كه‌م 2019


كوردیو - HD چییە ؟؟\nHD چییە ؟؟\nشەممە, 18 ئازار 2017 05:55\nزۆر بەر گوێمان كەوتووە بەتایبەتی دوای ئەوەی كۆمپانیاكانی بواری كۆمپیوتەر دەستیان كرد بەدابینكردنی ئامێرو (سی دی) تایبەت كە توانای نمایشكردنی وێنەی خاوەن كوالێتی بەرزیان هەیە.\nتەكنۆلۆژیای (high definition) یاخود وێنەی خاوەن كوالێتی بەرز چییە ؟ وەك دەزانن بەرجەستەكردنی وێنەی جێگیرو وێنەی جووڵاو بەشێوەیەكی ئەلیكترۆنی پشت دەبەستێت بە كۆمەڵێ خاڵ كە بە (پێكسڵ) ناسراوە.\nتاكو چەند ژمارەی ئەو پێكسڵانە زیاتر بن ئەوا وێنەكە ڕوونترو كوالێتی بەرزتر دەردەكەوێت، هەركات ڕێژەی كوالێتی نمایشكردنی وێنەی جێگیر، یان وێنەی جووڵاو گەیشتە (1080 X 1920) پێكسڵ ئەوا بەو وێنەیە دەوترێت (Full HD) كەواتە هەر ناوەرۆكێكی (high definition) پێویستە ژمارەی هێڵە ستوونییەكان كە بەكاردێن بۆ نمایشكردنی وێنەكە (1080) هێڵ بێت، بەڵام هەندێ ناوەرۆكی دیجیتاڵ هەیە كە پێیدەوترێ وێنەی (HD) ی پلە دوو، كە كوالێتییەكەی بریتییە لە (1280 X 720) پێكسڵ كەواتە ژمارەی هێڵە ستوونییەكانی (720) هێڵە.\nبەكارهێنانی تەكنۆلۆژیای (HD) بەشێوەیەكی بەرفراوان لەبواری پەخشی تەلەفزیۆنی و بەرهەمهێنانی فیلم بەكاردێت، بۆ كەڵك وەرگرتن لەو تەكنۆلۆژیایە پێویستە بەكارهێنەران ئامێرەكانی تایبەت بەو تەكنۆلۆژیایە دەستەبەربكەن وەك تەلەفزیۆنی ( HD) و سەتەلایت ڕیسیڤەری (HD) و كەیبڵی (HD) كە لە ڕێگەیانەوە دەتوانیت وێنەی ڕوون و كوالێتی بەرز ببینێت.\nبۆ نموونە ئەگەر بمانەوێت گرتەیەكی ڤیدیۆیی (HD) لەسەر شاشەی تەلەفزیۆن نمایش بكەین پێویستە كامێرایەكی (HD) بەكاربهێنین بۆ وێنەگرتنەكەو دواتر لە ڕێگەی كەیبڵێكی (HD) بیبەستینەوە بە تەلەفزیۆنێكی (HD)، لەكاتی نەبوونی هەر یەكێك لەو ئامرازانە ئەوا وێنەی ڕوون و كوالێتی بەرزمان دەستناكەوێت.\nسەبارەت بە پەخشی كەناڵی (HD) دەكرێ بڵێین، كە تەلەفزیۆنی (HD) نوێترین داهێنانی پەخشی دیجیتاڵە، بۆ ئەو مەبەستەش ستاندەرێكی تایبەت بەو پەخشە لەلایەن دامەزراوەیەكەوە دانراوە كە بە دامەزراوەی (ITU-R) ناسراوە.\nبەپێی ئەو ستاندەرە پێویستە ژمارەی ئەو هێڵە ستوونییانەی لە پرۆسەی سكانی پێشكەوتووی شاشەی تەلەفزیۆنەكە بەكاردێت (1080) هێڵی ستوونی بێت، وەك باسیشمان كرد هەندێك جار (720) هێڵ بەكاردێت بۆ وێنەی (HD) ی پلە دوو\nتەلەفزیۆنی (HD) نێوان یەك ملیۆن تا دوو ملیۆن پێكسڵی هەیە لە فریمێكدا كە پێنج ئەوەندەی ژمارەی پێكسڵەكانی تەلەفزیۆنێكی ستاندەری ئاساییە، بۆ وەرگرتنی كەناڵی ( HD) پێویستە سەتەلایت ڕیسیڤەرەكە لە جۆری (HD) بێت و ئەو ڕەبتەی بەكاردێت بەهەمان شێوە (HD) بێت.\nتاكو ئێستا كەناڵە (HD) ییەكان تەنیا لە ئەمریكاو ئەوروپا نین، بەڵكو ئێستا پەرەیان سەندووەو ووڵاتانی ناوچەكەشی گرتۆتەوە بەهەرێمی كوردستانیشەوە.\n26109 جار بینراوە


لێره‌دایت : په‌ڕه‌ی سه‌ره‌تا » بڕوانامەی ( I C D L ) » IT Concepts » فێركاری سەرەتایی دەربارەی مۆدۆلەی ( IT Concepts )\nچوار شەممە ، 01 / 07 / 2015 16:14\nیەكەم مۆدۆل كە ناو دەبرێت بە (IT Concepts) هەمیشە دووبارە دەبێتەوە لە ڤێرژەنە جیاوازەكاندا وەك مۆدۆلێكی سەرەكی یەكەم دانەیە لە ڕیزبەندیەكەدا و تەنها بەپێ ی سەردەمی نوێ داهێنان و پێشكەوتنەكان ناوەڕۆكەكەی دەگۆڕێت و لەگەڵ سەردەمەكەدا دەیگونجێنن ، لەڕاستیدا تێگەشتن لەم مۆدۆلە زانیاریەكی گشتیە لە سەر زانستی ئای تی و دەروازەیەك دەبێت بۆ ناو ئەو جیهانە فراوانە كە هەموو كەسێك دەبێت لەم ڕێگاوە بە ئەرك و لایەنەكانی ئاشنابێت و بەوردی مامەڵە لەگەڵ مەرج و ڕاسپاردەكانی جیهانی تەكنەلۆژیی نوێدا بكات .\nناوەڕۆكی ئەم مۆدۆلەیە سادەیە و لە نۆ بەش پێك دێت و هەربەشێكیش كراوە بەچەند لقێكەوە كە ناوەڕۆكی بەشەكەی پێ دەوڵەمەند دەكرێت و گرنگە هەموو كەسێك خاڵ بەخاڵ لەگەڵ ناوەڕۆكەكەیدا خۆی بگونجێنێت و ناكرێت و نابێت پشتگوێ بخرێت لە لایەن بەكارهێنەرانەوە .\n(Information Technology) كەبە (Module 1) ناسراوە : دەربارەی تەكنەلۆژیایی زانیاریەكانە و بەشێوەیەكی خێرا باس لە نوێترین تەكنیكی كۆمپیوتەر دەكات و هاوكات ناساندنێكی گشتی دەكات بۆ هەموو جۆرەكانی كۆمپیوتەر و پێكهاتە فیزیاییەكانیشی پۆلین دەكات و ئەرك و فرمانەكانی تواناشیان دەخاتە بەرباس ، وە چۆنیەتی هەڵس و كەوتكردنی مرۆڤ لەگەڵ ئامێری كۆمپیوتەردا ڕونكراوەتەوە و ئەوپەڕی سەلامەتی بەكارهێنەر بەرچاوخراوە ، سەرباری ئەوەش بەشێكی تەواوی تەرخانكراوە بۆ مافی كۆپی كردن و ئەركەكانی بەكارهێنەر كاتێك بەرنامەیەك یان سیستەمێك بەكاردەهێنێت ناوەڕۆكەكەی خۆی دەبینێتەوە لەم خاڵانەدا :\n1- پێش ئەوەی دەست پێ بکەیت (Before You Begin) : ناساندنێکی خێرا بۆ كۆمپیوتەر و بەكارهێنانەكانی بەشی یەكەم لەم مۆدۆلەیە پێك دێنێت کە توانای كۆمپیوتەر خراوەتە ڕوو و زانیاریەكی كورت و پوخت سەبارەت بە كۆمپیوتەر و مەبەستی كاریان باسكراوە ، وە بەشێوەیەكی گشتی باشە هەرە گرنگەكانی كیبۆرد و فرمانەكانی تێدا خراوەتە بەرباس و ناساندنێك بۆ ویندۆز كراوە ، سەرباری هاندانی بەكارهێنەر بۆ بەكارهێنانی (help) كەلە بەرنامەو سیستەمە جیاوازەكاندا ڕێبەری بەكارهێنەری سەرەتایی دەكات .\n2- تێگەشتنێكی سەرەتایی (Basic concepts) : سەبارەت بە جۆرەكانی كۆمپیوتەر و توانای جۆرەكانی كۆمپیوتەر باس كراوەو تواناو بەكارهێنانی هەر كۆمپیوتەرێكیش ڕونكراوەتەوە كەلە چ بوارێكدا سودێ لێ وەردەگیرێت .\n3- هاردوێر (Hardware) : زۆر بەڕونی و بە جیاواز باسی توانای پێك هاتەكانی كۆمپیوتەر كراوەو پۆلین كراوە بەسەر چەند بەشێكی جیاوازدا و كاری هەر پۆلێكیش بە تەواوی ڕونكراوەتەوە وەك ستۆرەیچ و ئینپوت و ئاوت پوت درایڤ .\n4- سۆفتوێر (Software) : باسكردنێكی گشتی و فرەییە لەسەر توانای سۆفتوێرەكان و سیستەمەكان جۆری كارەكەیان ، سەرباری باسكردنی چۆنیەتی دەست گەیشتن بەم بەرهەمانە ، هەروەها ئەو ئاسانكاریانەش باسكراوە كە سیستەم و سۆفتوێرەكان بۆ كەسانی خاوەن پیداویستی تایبەت و كەسانی ئاسایی دەشێت .\n5- نێتۆركین (Information networks) : باسكردنی تواناو فرمانە جۆر بەجۆرەكانی تۆڕەكان و چۆنیەتی پەیوەستبوون و مافەكانی بەكارهێنەر لە تۆڕە جیاوازەكاندا بەشێكی تر لە مۆدۆلەكەیە ، بەتایبەتی تۆڕی ئینتەربێت كە باسێكی تایبەتی سەبارەت بە خزمەتگوزاریەكانی ئەم تۆڕە دابین كردوە .\n6- گرنگی پێك بەستن لە ژیانی ڕۆژانەدا (ICTs in everyday life) : یەكێكی تر لە باسەكانی ئەم مۆدۆلەیە گرنگی پێدانی مرۆڤە بە تەكنیكی گەیاندن و خێرایی تێپەڕاندنی فرمانەكان كە بونەتە بەشێكی گرنگ لە ژیانی ڕۆژانەماندا ، هەروەها جۆرەكانی تۆڕسازی و تەكنیكی گواستنەوەی داتاكان ڕونكراوەتەوە بە وردی .\n7- چۆنیەتی مامەڵەكردنی دروست لەگەڵ كۆمپیوتەردا (Health) : زانستی مامەلەكردنی مرۆڤ لەگەڵ ئامێرە ئەلیكترۆنیەكاندا بەشێكی گرنگە لە مۆدۆلەكەو ڕێنمایی بەكاربەر دەكرێت كە چۆن مامەڵەیەكی دروستبكات لەگەڵ ئامێرەكاندا ، سەرباری ئەوەی كە فێری بەكارهێنەر دەكرێت چۆن مامەڵە بكات لەگەڵ ئامرازە فیزیكیەكان و چۆن باری تەندروستی خۆی بپارێزێت لە كاتی بەكارهێنانی كۆمپیوتەردا واتا شێوەی دانیشتن و چۆنێتی و چۆنێتی بەكارهێنانی كۆمپیوتەرەكە .\n8- سكوێرتی (Security) : لەم بەشەدا بە وردی باسی ئامرازەكانی پارێزگاری كراوەو زانیاری پێویستی لە بارەوە خراوەتە بەردەست هەتا بەكارهێنەر زانیاری وردی لەسەر جۆرەكانی ڤایرۆس و تروجان و ماڵوێر و فایلە زیان بەخشەكان پەیدا بكات ، ڕونكراوەتەوە .\n9- كۆپی ڕایت و یاساکانی (Copyright and Law) : كۆتا بەش كە بەگرنگترین بەش دادەنرێت لەم مۆدۆلەدا باسكردنی مافی بەكاربردنی سۆفتوێرەكانە ، كە بە دورو درێژی ئەرك و مافی بنیاتنەر و بەكاربەر دیاری دەكات كە دەبێت هەر بەكارهێنەرێك بەوردی ڕەچاوی مەرجەكانی بەكارهێنان بكات .\nئامانج و مەبەست چیە لە خوێندنی مۆدۆلی ( IT Concepts ) ؟\nئامانجی یەكەم : بۆ تێگەشتنە لە پارچەكانی كۆمپیوتەر كە پێكهاتەیەكی فیزیكی و بەرجەستەیە هاوكات تێگەشتن لەم ئامرازانەش وادەكات توانای كۆمپیوتەرەكە هەڵبەسنگێنیت ، لەگەڵ ئەوەشدا تێگەشتن لەو پارچانەی بەشیوەیەكی سەربەخۆ پەیوەستە بە پرۆسێسەرەوە بەڵام بە جیاواز دەبەسرێت وەك هارد و پرێنتەر ..هتد .\nئامانجی دووەم : بۆ تێگەشتنە لە سۆفتوێر و جۆری كارەكەی و باسكردنی هەندێك نمونەی گشتی بەرنامەكان و ناساندنی سیستەم و جیاوازی كارەكەی لەگەڵ سۆفتوێر ئاساییەكانە .\nئامانجی سێیەم : تێگەشتن لەوەی چۆن زانیاریەكان لەڕێگای تۆرەكانەوە دەگوازرێتەوە هاوكات باسكردنی ئەو ڕێگا جیاوازانەی كە كۆمپیوتەری پێدەبەسرێتەوە بەتۆڕی ئینتەرنێتەوە .\nئامانجی چوارەم : بۆ تێگەشتنە لە زانستی پێكەوە گرێدان و ئاڵوگۆڕكردنی زانیاری و بەستنەوەی بە نمونەی كاری ڕۆژانەوە تا بزانرێت ئەم زانستە چەندە پێویستە بۆ ڕاپەڕاندنی كارەكانی ڕۆژانەمان .\nئامانجی پێنجەم : ئاشناكردنی بەكارهێنەر بەو مەترسیانەی كە ڕوبەڕوی بەكارهێنەر دەبیتەوە لە كاتی مامەڵەكردن لەگەڵ كۆمپیوتەرەو ئامێرە ئەلیكترۆنیەكاندا و هاوكات چۆنیەتی خۆپاراستن لەو مەترسیانەش .\nئامانجی شەشەم : ئاشناكردنی بەكارهێنەر بەلایەنی پاراستن و پارێزگاریكردن لە زانیاریە تایبەتیەكان لە كاتی بەكارهێنانی كۆمپیوتەردا .\nئامانجی حەوتەم : ئاشناكردنی مافی كۆپی كردن و چۆنیەتی مامەڵەكردن لەگەڵ بەرهەمە سۆفتوێریەكاندا كۆتا بەشە لەم مۆدۆلەو دەبێت بە باشی ئاگاداری ئەم لایەنەی مۆدۆلەكەبیت .


پشتگيرى ١٤حيزب و ريكخراوى سياسى، مه دنى ومافى مروڤ له راگه ياندنى روژى ماتمميينى گه شتى له كوردستاندا | Kurdish American for Democracy and Human Rights (KADHR)\n← بهمن قبادی کارگردان نامدار کرد در نامه ای سرگشاده خطاب به حسن روحانی رئیس جمهور اسلامى ایران، از وی خواسته است برای توقف موج اعدام فعالان سیاسی کرد اقدام کند\nدوکتورئازاد مورادیان: ئه‌م شێوازه له به‌رگری کردنی هێمنانه يان نافه‌رمانی مه‌ده‌نی ده‌توانێت ڕووحی بزووتنه‌وه‌ی خه‌ڵک بۆ به‌رهه‌ڵستی کردن له به‌رامبه‌ر بێ عه‌داڵه‌تی دا دووباره پێک بێنیته‌وه →\nPosted on November 13, 2013, in Kurdish, Uncategorized. Bookmark the permalink.\tLeave a comment.


گووگڵ لە ڕێگەی نوێکاری سیستەمەوە کێشەیەکی ناسێنەرەوەی دەموچاو لە مۆبایلەکانی Google Pixel 4 چارەسەر دەکات – کەی ئای تی ئێن\nلاپتۆپی RedmiBook 13 بە نەوەی دەیەمی پڕۆسێسەرەکانی ئینتێڵ و تێکڕای 89% ڕوونما نمایشکرا\nویندۆز 11 لە کاتی بڵاو کردنەوەی پشتگیری لە کارپێکردنی ئەپەکانی ئەندرۆید ناکات\nلیستی پڕسەردانیترین 5 سایتەکانی تۆڕێنت لە ئێستادا\nئەپڵیشکەیشنی فەرموودە بۆ ئەندرۆید دابگرە!\nسناپ چات لە ماوەی ئەمساڵدا 770 ملیۆن دۆلاری لەڕێی ڕیکلامەوە دەست دەکەوێت\nگووگڵ 21, تشرینی یه‌كه‌م 2019\nلە چەند ڕۆژی ڕابردوودا، دەرکەوت کە هەستەوەری ناسێنەرەوەی دەموچاوی مۆبایلەکانی Google Pixel 4 و Google Pixel 4 XL توانای ناسینەوەی دەموچاو و کردنەوەی قفڵی مۆبایلەکەی دەبێت تەنانەت ئەگەر چاوەکانیشت داخراو بن. کە ئەمەش خۆی لە خۆیدا خاڵی لاوازی ئاسایشییە و دەتوانرێت بە نهێنی یەکێک مۆبایلەکەت نزیکی دەموچاوت بکاتەوە لە کاتی خەوتندا و قفڵی مۆبایلەکەت بکاتەوە.\nهەر زوو گووگڵ سەبارەت بەم کێشەیە هاتە دەنگ و هەبوونی ئەو حاڵەتەی لە هەستەوەری ناسێنەرەوەی مۆبایلە نوێیەکانیدا پشتڕاست کردەوە. بۆ ئەمڕۆ، کۆمپانیاکە ڕایگەیاند کە کار لەسەر زیادکردنی بژاردەیەک دەکەن تاوەکو کردنەوەی چاوەکان بکات بە پێوەر بۆ ناسینەوەی دەموچاوت و کردنەوەی قفڵی مۆبایلەکە. لە ڕاستیدا، پێشووتر هەمان بژاردە بە ناوی “Require eyes to be open” لە ڕێکخستنەکانی مۆبایلەکەی گووگڵدا بەدیار کەوتبوو، بەڵام گووگڵ ئاماژەی بە هەبوونی نەکرد لە کۆنگرەی تایبەت بە نمایشکردنی مۆبایلەکاندا.\nهەستەوەری ناسێنەرەوەی دەموچاوی مۆبایلەکانی Google Pixel 4 و Google Pixel 4 XL هاوشێوەی هەستەوەری Face ID ـی ئایفۆنە نوێیەکانە. هەستەوەرەکە کار لەسەر ماسولکەکانی دەموچاو و نەخشەی قوڵی دەموچاو دەکات بۆ ناسینەوە و بە هیچ شێوەیەک پشت بە کامێرای وێنەگرتن نابەستێت.\nگووگڵ دەڵێت هەستەوەری ناسێنەرەوەی دەموچاوی مۆبایلە نوێیەکانی بۆ ئەوە دیزاین کراوە تاوەکو بە پێی کات باشتر و باشتر بکرێت لە ڕێگەی نوێکاری سیستەمەوە.\nبۆ ئەو کەسانەی کە دەیانەوێت مۆبایلەکانی Google Pixel 4 و Google Pixel 4 XL بکڕن، لە سەرەتادا گووگڵ ئاگاداریان دەکاتەوە کە ئەگەر هەستەوەری ناسێنەرەوەی دەموچاوی مۆبایلەکە توانای کردنەوەی قفڵی مۆبایلەکەی هەبوو بە دەموچاوی یەکێکی دیکە، پێویست دەکات بژاردەی ئاسایشی PIN کارا بکەن تاوەکو لە کردنەوەی داهاتوودا پێویست بە نووسینی ژمارە بکات.\nتاگەکان Face ID google Google Pixel 4 Google Pixel 4 XL گووگڵ هەواڵ


زنجیرەی پەنجاهەم. دەربارەی نووسەران لەمێژووی شانۆدا. - بنکەی روناکبیریی گەلاوێژ :: Gelawej\nشانۆ Dec 20, 2021\nفیلیللیوس کێ بووە؟\nفیلیللیوس ، بە پێی زۆرینەی سەرچاوە مێژووییەکانی دێرین ، کە دەربارەی مێژووی هونەری شانۆ نووسراوەن ، بە یەکێک نووسەرانی شانۆ دادەنرێت لە مێژووی هونەری شانۆی کۆمیدی دا ، و بە یەکێک لە هەرە نووسەرە گرنگەکانی هونەری کۆمیدی شارستانیەتی گریکی کۆن دادەنرێت ، کە توانیویەتی هونەری شانۆ پێش بخات و داهێناێکی گەورەی تێدا کردووە ، و هەروەها فیلیللیوس بە یەکێک لە شاعیرانی کۆمیدی شارستانیەتی یۆنانی کۆن و مرۆڤایەتی.\nفیلیللیوس ، ئەوەیش وەکو زۆربەی شاعیرانی سەردەمەکەی نەزانراوە لە ساڵی چەندی سەدەی چوارەمی پێش زایین لە دایک بووە ، و بەڵام ئەوە زانراوە لە خێزانێکی خانەدان و ناودار لە شاری ئەسینای پایتەختی وڵاتی گریك ، لە هەرێمی ئایتکای سەر بە وڵاتی یۆنان لە دایک بووە ، و خەڵکی دەوڵەتە شاری ئەسینایە ، و تەواوی زۆری ژیانی لە شاری ئەسینا بە سەر بردووە ، و ئەمەیش لە تەمەنێکی گەنجی دا دەستی کردووە بە نووسینی شیعر و شانۆنامە.\nفیلیللیوس ، هاو سەردەمی هەر یەکێکە لە شانۆ نامە نووسەکانی ، وەکو: سبيس و پۆلیفراسمۆن و فرینیچوس و خەنوکلیس و کریتیاس و ئاریستۆفانێس و سۆفۆکلێس و ئەیۆن خیۆسی و ئەسخیلیۆس (ئەسکیلیۆس) و یوفۆریۆن و ئیپسیچارموس و کراتینوس و چۆیریلوس و فۆرمیوس و سوساریۆن و یۆریپیدێس و فرینیچوس ئەسینی و کراتیس و فیریکراتیس و پراتیناس و فیلۆکلیس و ساننیریۆس و ثیۆمیوس و هیگیمۆن و هەرمیپپوس و میاگنیس و پلاتۆ و میتاگینیس و نیچۆماچوس و ئامییپسیاس و ئاپۆللۆفانیس و ئاریستاچوس و ئاوتۆکراتیس و چیۆنیدیس و ئاگاثۆن و ئاچایۆسی سیراکۆسی و ئالکاریوس و ئامفیس و ئافاریوس و چایریمۆن و کلیۆفۆن و ئیپکراتیس و ئیوبولوس و گەلێک شانۆنامە نووسی تر بووە.\nفیلیللیوس ، هەر وەکو ئەوانی تر واتا هەر وەکو شانۆنامە نووسەکانی هاو پیشەی دەورێکی کاریگەری لە بەرەو پێش بردنی شارستانیەتی گریک (یۆنان) ی ئەو کاتە بە گشتی ، و هونەری شانۆیی یۆنانییە کۆنەکان بە تایبەتی هەبووە ، و ئەمیش هەر وەکو شاعیرە کۆمیدییەکانی ئەو سەردەمەی یۆنانی کۆن بە شێوەێکی گاڵتەئامێزانە ڕەخنەی ئاڕاستەی دیاردە ناشیرین و دزێوەکانی ناو کۆمەڵگەی ئەوکاتەی ئەسینی بە تایبەتی و کۆمەڵگەی دێرینی گریکی بە گشتی نووسیووە ، و هەروەها لە یەکێک لە دەقە شانۆییەکانی بە ناوی کارەکتەری ئاکلیسیاسۆسای ئاریستۆفانێس ، گاڵتەی ئاریستۆفانێسی شانۆنامە نووس کردووە ، و فیلیللیوس ئەمیش هەر وەکو ئەمانەی تر دەستێکی باڵا و مەزنی لە بەرەو پێشبردنی شارستانیەتی گریک (یۆنان) ی ئەو کاتە بە گشتی ، و هونەری شانۆیی یۆنانییە کۆنەکان بە تایبەتی هەبووە ، و فیلیللیوس هەموو ناونیشانەکانی دەقە شانوییەلانی بە ئاشکرا هی کۆمیدی ناوەڕاستن کە س بە سەردەمی زێرینی کۆمیدیای یۆنانی دێرین دائەنرێت ، و هەروەها ئەوترێت کە هەندێک داهێنانی جوانی داهێناوە ، وەکو بەکارهێنانی مەشخەڵی ڕووناککەرەوە لە سەر تەختی شانۆ ، و سەبارەت بە زمانەکەی کە دەقە شانۆییەکانی پێ نووسیووە ، نووسەر ئۆگوستوس میناکی چەند وشە و دەستەواژەیەک لە دەقە شانۆییەکانی باس ئەکات ، کە ئەتیکی پاک نین.\nفیلیللیوس ، ئەمیش هەر وەکو شاعیرانی هاو دەمی خۆی ، لە سەردەمی جەنگی پیلۆپۆنیزی ژیاوە کە جەنگی پیلۆپۆنیزی لە نێوان ساڵانی (404_431پ.ز) دا بووە ، کە ئەو جەنگە لە نێوان یەکێتی فیدڕاڵی دیلیان بە سەرکردایەتی دەوڵەتە شاری ئەسینای گریک (یۆنان) ی دێرین ، و یەکێتی یان ڕابیتەی پیلۆپۆنیزی بە سەرکردایەتی دەوڵەتە شاری ئەسپارتای گریک (یۆنان) ی دێرین بووە ، کە سەر ئەنجام بە سەرکەوتنی یەکێتی یان ڕابیتەی پیلۆپۆنیزی بە سەرکردایەتی دەوڵەتە شاری ئەسپارتا و شکستی یەکێتی فیدڕاڵی دیلیان بە سەرکردایەتی دەوڵەتە شاری ئەسینا کۆتایی هات.\nبەرهەمە شانۆییەکانییەکانی فیلیللیوس\nفیلیللیوس ، ئەمیش لە ماوەی ژیانی دا وەکو شاعیر و شانۆ نامەنووس ، چەندان بەرهەمی شانۆیی نووسیووە ، کە بەرهەمە شانۆییەکانی بە دەیان دەقی شانۆیی بوون ، بەڵام بە داخەوە سەرجەم بەرهەمەکانی فەوتاون و بە دەست ئارەزوومەندەکانی بواری شانۆ نەیگەیشتوون ، واتا بە تەواوی بەرهەمە شانۆییەکانی فەوتاوە ، و هەروەها بە پێی ئینسایکڵۆپیدیای سودا کە ئینسایکڵۆپیدیای ناودار و پڕ زانیاری سەردەمی دەسەڵاتداری ئیمپراتۆریای بێزنتییه‌کان بووە و لە سەدەی دەی زایینی ، لە لایەن نووسەری بێزنتی (سودس)ەوە نووسراوە و هەروەها بە پێی قسەی نووسەر ئەودۆکیا ، نزیکەیی دەیان دەقی شانۆیی نووسیووە ، و بەڵام دەقەکانیان بە تەواوی فەوتاوە ، کە تەنها ناونشانی (10) دەقی بە تەواوی زانراوە ، بەڵام ناوەرۆکەکەیان فەوتاوە کە ئەوەش ناونیشانەکانیانە ، ئەمانەن: ئایگیوس ، ئۆگی ، ئەنتییا ، دۆدایکات (ژنی دوازدەیەم) ، هیراکلس (هیرکولس) ، پلۆنتریا یان ناوسیکا ، پۆلس (شار) ، فۆرێخۆس (چاڵە چاڵەکە) ، ئاتالانتێ ، هێلێن.\nفیلیللیوس لە زۆربەی زۆری فێستیڤاڵەکانی تەواوی وڵاتی یۆنانی ئەو کاتە ، هەر وەکو شانۆنامە نووسەکانی هاو سەردەمەکەی بە دەقە شانۆییەکانی بەشداری کردووە ، و نزیکەیی چەندین جار خەڵاتی لێژنەی دادوەرانی فێستیڤاڵەکانی بە دەست هێناوە ، لەوانە فێستیڤاڵەکانی پەرستگای خواوەند دیۆنیسس ، کە بە شاری دیۆنیسیا ناسراو بوو بەشداری کردووە ، کە توانیویەتی چەندین جار خەڵاتی لێژنەی دادوەرانی فێستیڤاڵی بە دەست هێنێت ، و هەروەها چەندین جار بەشداری لە فێستیڤاڵی لینای ئەسینا کردووە ، کە توانیویەتی چەندین جار خەڵاتی لێژنەی دادوەرانی فێستیڤاڵی بە دەست هێنێت.\nکۆچی دوایی فیلیللیوس\nفیلیللیوس ، نەزانراوە لە ساڵی چەندی سەدەی چواری پێش زایین ، لە تەمەنی چەند ساڵی دا کۆچی دوایی کردووە ، و بەڵام زانراوە هەر لە شاری ئەسینای پایتەختی وڵاتی گریك ، لە هەرێمی ئایتکای سەر بە وڵاتی یۆنان کۆچی دوایی کردووە ، و هەر لەوێش ئەسپەردەی خاک کراوە.


پەیامی پیرۆزبایی دەزگای رۆشنبیری و راگەیاندنی پارتی دیموكراتی كوردستان بۆ رادیۆی هێلین\n2021-04-29 [02:46 AM]\nبەڕێزان/ بەڕێوەبەر و ستافی بەڕێوەبردن و کادیر و كارمەندانی رادیۆی هێلین..\nبەبۆنەی (8)ەمین ساڵیادی دامەزراندنی(رادیۆی هێلین) گەرمترین پیرۆزبایی خۆمان ئاراستەی ئێوەی بەڕێز و بیسەرانی رادیۆکەتان دەكەین و، ئومێددەكەین بە هەمان پەیامی دڵسۆزانەتان بەردەوام بن لە چالاكی و پرۆگرامەكانتان بە مەبەستی گەیاندنی خزمەتی زیاتر و بەرچاوتر بە تەواوی كۆمەڵگا بە گشتی توێژی ئافرەتان بەتایبەتی.\nلەو بۆنەیەدا پاڵپشتی و پشتیوانی تەواوی خۆمان بۆ رادیۆی هێلین دووپات دەكەینەوەو بە هیوای ئەوەی ساڵی نوێی تەمەنی رادیۆی هێلین پڕ بێت لە دەستكەوتی زیاتر و پێشكەوتنی بەرچاو لە كار و چالاكی و پرۆگرامەكانتان.\nلەم دەرفەتەدا پیرۆزبایی و دەسخۆشیش لە یەكێتی ئافرەتانی كوردستان دەكەین بۆ هەوڵ و كۆشش و خەباتی بەردەوامیان بە مەبەستی بە دەست خستنی ماف و ئازادیەكانی ئافرەتان و وشیار كردنەوەی توێژی ئافرەتان لێی، بەتایبەتی لە بواری میدیا و راگەیاندندا، كە رادیۆی هێلین یەكێكە لەو دەسكەوتانە.\nجارێكی دیكە پیرۆزباییتان لێدەكەین و هەر بەردەوام و سەركەوتوو بن..\n٢٩ـی نیسانی ٢٠٢١